Predmet revizije je Godišnji finansijski izvještaj Centra za posredovanje za 2014. godinu i usklađenost poslovanja sa zakonskim i drugim propisima. Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI , nadležni Kolegijum u sastavu član Senata Nikola Kovačević, rukovodilac Kolegijuma i član Senata dr Branislav Radulović, član Kolegijuma, usvojio je konačan izvještaj o reviziji.\nFinansijskom revizijom je utvrđeno da je Godišnji finansijski izvještaj Centra za posredovanje za 2014. godinu u svim materijalnim aspektima sastavljen i prezentovan na fer i objektivan način u skladu sa važećim okvirom finansijskog izvještavanja, pa u skladu sa tim nadležni Kolegijum izražava pozitivno mišljenje na Godišnji finansijski izvještaj.\nRevizijom pravilnosti utvrđeno je da je Centar za posredovanje finansijske i druge radnje sproveo u skladu sa zakonima i drugim propisima koji su identifikovani kao kriterijumi za predmetnu reviziju, pa u skladu sa tim nadležni kolegijum izražava pozitivno mišljenje na usklađenost poslovanja subjekta revizije. Revizijom pravilnosti utvrđeni su sljedeći kriterijumi za predmetnu reviziju: funkcionisanje sistema unutrašnjih kontrola; evidentiranje, pravilno postupanje i raspolaganje sa državnom imovinom.\nU cilju otklanjanja utvrđenih nedostataka u dijelu usklađenosti poslovanja subjekta revizije i nadležnog ministarstva, Državna revizorska institucija dala je sljedeće preporuke: subjekt revizije treba da Pravilnik o unutrašnjoj organizaciji i sistematizaciji radnih mjesta uskladi sa Zakonom o sistemu unutrašnjih finansijskih kontrola u javnom sektoru u dijelu koji se odnosi na razdvajanje dužnosti; subjekt revizije treba da na prava, obaveze i odgovornosti zaposlenih primenjuje Zakon o državnim službenicima i namještenicima, a obračun zarada da vrši u skladu sa Zakonom o zaradama državnih službenika i namještenika; Ministarstvo pravde treba da u skladu sa članom 11 Stutata Centra predloži Vladi dva člana Upravnog odbora čije imenovanje nije u suprotnosti sa članom 9 Zakona o sprečavanju sukoba interesa; shodno zakonskoj obavezi Ministarstvo pravde je dužno da vrši nadzor nad radom Centra za posredovanje.\nKonačan izvještaj o reviziji Godišnjeg finansijskog izvještaja Centra za posredovanje za 2014.godinu zvanično je objavljen na internet stranici Državne revizorske institucije Crne Gore.\nIzvještaj o reviziji Godišnjeg finansijskog izvještaja Centra za posredovanje za 2014.godinu\nMore in this category: « Održana Konferencija „Kako do bolje saradnje državnih i unutrašnjih revizora?“\tObjavljen Izvještaj o reviziji Registra ugovora o koncesijama »


Rukomet - ŽRK "Pančevo" želi pobedu za kraj polusezone\nNapisano u kategoriji Rukomet, 12 novembra, 2015\nRukometašice „Pančeva“ dočekaće u subotu, u okviru 9.kola Super B lige, ekipu „Metalca“ iz Kraljeva. Pančevke žele da pobedom u ovom meču nastave pobednički niz i zaključe ovu kalendarsku godinu na najbolji mogući način. Međutim, u Pančevo dolazi ekipa koja ima istovetne ambicije kao i domaćin, i put do novih bodova će biti sve, samo ne lak.\nTo zna i trener Pančevki, Igor Šulović, koji poziva na maksimalnu ozbiljnost i oprez pred poslednju utakmicu ove polusezone:\n„Očekuje nas još jedna u nizu teških i važnih utakmica. Ekipa „Metalca“ dolazi na krilima prošlonedeljne ubedljive pobede, protiv „Mladosti“, i način na koji su došli do trijumfa dovoljno govori o njihovom kvalitetu. Tokom tog meča imali su i 11 golova prednosti, za prvih 18 minuta primili samo tri gola i to dosta govori o kakvoj ekipi je reč. Nije to ista ona ekipa protiv koje smo igrali u doigravanju za Super ligu, u odnosu na taj period dosta su se pojačali i deluju dosta ozbiljnije. Imali su kao i mi slabiji start ali kako sezona odmiče pružaju sve bolje partije“.\nŠto se tiče njegovog tima, šef stručnog štaba ŽRK „Pančeva“ očekuje preslikanu igru kao iz prethodnih nekoliko utakmica:\n„Nadam se da u subotu možemo da ponovimo igru koju smo pružili u mečevima sa „ Proleterom“ odnosno „Pirotom“. Tu posebno mislim na odbranu, koja je bila besprekorna na ovim duelima. Skraćena rotacija dovela je do fizičke istrošenosti ekipe, igračice su umorne ali siguran sam da će odigrati kao i do sada maksimalno borbeno i dati i poslednje atome snage za pobedu. Očekujem da i u subotu Sanja Pavlović i Marija Milićević nastave u ritmu iz predhodna dva meča uz naravno standardno dobru Maju Radojčin. Marija Milićević je svojim partijama značajno rasteretila Maju Radojčin i Svetlanu Ničevski u napadu dok je Sanja svojim odbranama ulivala dodatno samopouzanje i energiju ekipi. Celokupna ekipa igra stvarno dobro, značajno smo podigli nivo forme u odnosu na početak sezone, posebno u defanzivi, i očekujem da u tom stilu nastavimo i za vikend“\n– zaključio je trener Pančevki.\nUtakmica između ŽRK „Pančevo“ i „Metalca“ na programu je u subotu, 14. novembra, u Hali sportova na Strelištu, s počekom od 16:30h.


eu.me - Crna Gora pouzdan partner u sprovođenju Strategije Evropske unije za Jadransko-jonski region\nCrna Gora pouzdan partner u sprovođenju Strategije Evropske unije za Jadransko-jonski region\nčetvrtak, 04 oktobar 2018 14:07\nU Podgorici je održan osmi sastanak Upravnog odbora za Strategiju Evropske unije za Jadransko-jonski region (EUSAIR).\nDvodnevni sastanak organizovan je u okviru crnogorskog predsjedavanja EUSAIR-om, a predsjedavale su mu generalna direktorica za EU u Ministarstvu vanjskih poslova i EUSAIR nacionalna kordinatorka, Jelena Burzan i zamjenica glavnog pregovarača i nacionalna IPA koordinatorka u Kancelariji za evropske integracije, Ivana Glišević Đurović.\nNa sastanku je predstavljen Program i prioriteti predsjedavanja EUSAIR-om, definisane su predstojeće obaveze i aktivnosti i dogovoreni naredni koraci u vezi sa utvrđivanjem makro-regionalnih prioriteta koji će biti od značaja za narednu Finansijsku perspektivu (2021 – 2027).\nGeneralna direktorica za EU u Ministarstvu vanjskih poslova Jelena Burzan je podsjetila da je Crna Gora prva zemlja koja predsjedava EUSAIR-om, a nije članica EU. „To je od velike važnosti, kako za Crnu Goru, tako i za region, imajući u vidu da EUSAIR služi kao jedan od mehanizama koji pomažu u procesu pristupanja EU“, ocijenila je Burzan. Ona je istakla da će Crna Gora nastaviti da bude pouzdan partner u svim budućim aktivnostima EUSAIR-a i na taj način doprinositi sprovođenju Strategije.\nZamjenica glavnog pregovarača-nacionalna IPA koordinatorka u Kancelariji za evropske integracije i EUSAIR nacionalna koordinatorka za EU fondove, Ivana Glišević Đurović podsjetila je da je od usvajanja EUSAIR-a prošlo nešto više od 4 godine, te da se nalazimo na polovini puta kada je riječ o sprovođenju ove Strategije. „Tokom crnogorskog predsjedavanja EUSAIR-om, a zajedno sa ostalim nacionalnim koordinatorima zemalja članica, uložićemo sve napore kako bi prioriteti od značaja za Jadransko-jonsku makro-regiju bili uključeni u legislativu i programska dokumenta za narednu Finansijsku perspektivu EU 2021 -2027“ naglasila je Glišević Đurović.\nStrategija Evropske unije za Jadransko-jonski region je usmjerena na smanjenje ekonomskog i društvenog dispariteta u Jadransko-jonskoj makro-regiji, uz promovisanje turizma i održivog ekonomskog rasta, unapređenje regionalne saradnje i konkurentnosti, uz očuvanje životne sredine i primorsko-priobalnog ekosistema. EUSAIR pruža mogućnost za jačanje regionalnih odnosa i pružanje podrške zemljama Zapadnog Balkana, koje učestvuju u sprovođenje EUSAIR-a, u procesu evropske integracije.\nSEKTOR ZA INFORMISANJE JAVNOSTI O EVROPSKOJ UNIJI I PRISTUPANJU EVROPSKOJ UNIJI/GENERALNI SEKRETARIJAT VLADE CRNE GORE


Specijalna policija RS čuva izborni materijal\nSpecijalna policija entiteta Republika Srpska ušla je u Srebrenicu i u ovom momentu drži pod kontrolom izborni materijal i generalno izborni proces u toj opštini, potvrdio je za sarajevski portal Klix.ba predsednik Opšinske izborne komisije Srebrenica Nermin Alivuković.\nOn je rekao da su juče oko 15 sati pripadnici Specijalne jedinice Centra javne bezbednosti Bijeljina došli u zgradu Opštine Srebrenica objašnjavajući da su zaduženi za čuvanje izbornog materijala jer je navodno neko iznosio odredjenu količinu materijala, odnosno vreća.\n“Sinoć oko 20 sati pojavila se vest da je pronadjena neka vreća sa izbornim materijalom. Pod tim okolnostima saslušan sam u policiji u Srebrenici”, rekao je Alivuković.\nPosle toga je, prema njegovim rečima, održana hitna sednica Opštinske izborne komisije gde je donesena odluka da će, ako ne prestane pritisak na rad Komisije, oni prekinuti rad i tražiti od CIK-a da ih razreši.\nU Centru javne bezbednosti Bijeljina za Klix. ba je rečeno da se u Opštini Srebrenica nalaze Jedinica za podršku CJB Bijeljina i policijski službenici iz Srebrenice koji obezbedjuju izborni materijal “a sve s ciljem održavanja povoljnog stanja sigurnosti”.\n“Tu se nalaze otkada je izborni materijal stigao u Srebrenicu i tu će biti sve dok taj izborni materijal ne ode u Centralnu izbornu komisiju”, kazala je portparolka CJB Bijeljina Aleksandra Simojlović.\nPrema podacima za Srebrenicu na izborima u nedelju 2. oktobra kandidat koalicije Zajedno za Srebrenicu Mladen Grujičić osvojio je do sada 3.879 glasova, a dosadašnji načelnik Srebrenice Ćamil Duraković 1.631 glas.


sajam Archives - Page 4 of 4 - AKOS\nHome > Posts tagged "sajam" (Page 4)\nU Novom Travniku je svečano otvoren sajam organske proizvodnje i eko turizma pod nazivom "Dani maline" na kojem je učešće uzelo 56 izlagača iz Bosne i Hercegovine, javlja Anadolu Agency. 41636\nU globalnom razvoju turizma na svjetskom nivou, stiče se zaključak da je turizam pokretač razvoja i velika razvojna šansa, smatra Maid Porobić iz Turističke zajednice Tuzlanskog kantona 39012\nKao grad se otvaramo investitorima i pružamo priliku da kvalitetne poslovne zamisli ovdje realizuju. Sajam dokazuje da Mostar i jeste i može biti most, rekao gradonačelnik Mostara Ljubo Bešlić 37791\nZamjenik premijera Turske Numan Kurtulmus u utorak otvara Sajam gospodarstva Mostar 2016. Dolazak potvrdili premijer Srbije Aleksandar Vučić, predsjednica Republike Hrvatske Kolinda Grabar-Kitarović i predsjednik Crne Gore Filip Vujanović. Domaćini će im biti članovi Predsjedništva BiH, a očekuje se i dolazak brojnih uzvanika iz svih oblasti života 37697\nMeđunarodni sajam gospodarstva Mostar 2016, koji je nakon 19 godina uspješnog rada zauzeo vodeće mjesto među gospodarskim zbivanjima u čitavoj regiji, ove godine u razdoblju od 12. do 16. aprila u partnerstvu sa Republikom Turskom donosi niz zanimljivosti. 37162\nPutujte na Sajam automehanike u Istanbul sa Biss-toursom\nby - 24/03/2016 06/11/2018\nNajveći sajam automobilske industrije u regionu i zato ne čudi što veliki broj stručnjaka i poduzetnika posjećuje Istanbul baš u vrijeme ove sajamske manifestacije s ciljem da poboljša svoj biznis i potraže priliku za ulaganja. 36825\nBIGMEV organizuje posjetu privrednika najvažnijim TUYAP sajmovima u Bursi 31259\nPosljednjeg dana 38. Međunarodnog sajma turizma "Dani turizma - Sarajevo 2015" i 3. Međunarodnog sajma kahve "Sarajevo Espresso Specialista", koji je počeo prije nekoliko dana, izlagači kažu da su zadovoljni odzivom građani 23095


Eurocup Archives - Balkan Sport\nU 14. kolu grupe A Evrokupa, košarkaši Partizana gostuju ekipi Lietkabelisa u Litvaniji. Posle odigranih nekompletnih 13 kola, crno-beli su na drugom mestu sa skorom 9-4, dok je Lietkabelis sa…\nBajern odložio meč zbog rata!\nUtakmica 27. kola Evrolige između Bajerna i moskovskog CSKA koja je trebalo da se odigra večeras od 19 sati odložena je na zahtev nemačkog kluba. Prema rasporedu 27. kola Evrolige,…\nVujošević kratko i jasno o Tristanu!\nJedan od najuspešnijih trenera u istoriji KK Partizan Duško Vujošević je pomno je pratio sinoćnu utakmicu Evrokupa između Partizana i Andore. Crno-beli ubeljivo su pobedili Andoru rezultatom 95:70, nakon utakmice…\nEvrokup: Lesor MVP 13. kola! (VIDEO)\nKošarkaš Partizana Matijas Lesor prograšen je za najkorisinijeg igrača 13. kola Evrokupa. Francuski centar je odigrao fantastičnu partiju protiv Andore i Partizan vodio do trijumfa rezultatom 95:78 sa indeksom korisnosti…\nKlubovi se bore sa velikim brojem pozitivnih igrača na koronavirus, dok polako odlaganje utakmica postaje rutina. Sa velikim poteškoćama se organizuju novi susreti, potrebno je obezebiditi roster od minimum osam…\nPartizan lagano protiv Andore\nU okviru 13. kola Evrokupa, završen je meč Partizana i Andore. Crno-beli su ubedljivo trijumfovali na svom parketu i savladali protivnika rezultatom 95:70. U hali "Aleksandar Nikolić" odigrana je borba…\nRazigrana Cedevita prešla stotku protiv Ulma\nU okviru 13. kola Evrokupa, sastali su se košarkaši Cedevite Olimpije sa ekipom Ulma. Ulm je dočekao Cedevitu koja je večeras bila vrlo raspoložena za igru i savladala protivnika rezultatom…\nHuventud siguran u gostima\nKošarkaši Huventuda pobedili su Turk Telekom u meču 13. kola Evrokupa. Huventud je nastavio niz pobeda i učvrstio vodeću poziciju u grupi A. Turk Telekom je izgubio na svom terenu…\nAndora prepušta Partizanu ulogu favorita: „Bolji su od nas, biće izuzetna atmosfera“\nKošarkaši Partizana igraju večeras od 20.30 meč Evrokupa sa ekipom iz Endesa lige Andorom. Gosti su u prvom susretu naneli Partizanu minimalan poraz 61:60, a u međuvremenu odigrali su nekoliko…\nU Beograd stiže dželat Reala: Partizan protiv opasnog protivnika za prekid loše serije\nKošarkaši Partizana igraju u sredu meč 13. kola Evrokupa protiv Andore. Tim iz Endesa lige dolazi na megdan Partizanu koji je u poslednja dva duela evropskog takmičenja zabeležio dva poraza.…


Učešće za stan i do 30 odsto zbog posledica korone bankari su već zaoštrili uslove | Kamatica\nPočetna > vest > Učešće za stan i do 30 odsto zbog posledica korone bankari su već zaoštrili uslove\nTekst objavljen: 02.06.2020 8:40\nPandemija korona virusa donela je ekonomske probleme širom sveta, a zaustavljanje privrede odrazilo se i na rast nezaposlenosti i niže zarade. Neizvesnost oko dužine trajanja zdravstvene krize ili eventualnog drugog talasa na jesen naterala je i građane i privredu da opreznije troše novac, pa je i tražnja za kreditima manja.\nS druge strane, i banke su znatno opreznije prilikom odobravanja zajmova, a kriterijumi prilikom procene u pojedinim bankama već su strožiji nego ranije.\n"Uslovi odobravanja kredita su u direktnoj proporciji sa rizikom koji postoji, a koji trenutno svakako jeste veći nego pre izbijanja pandemije. Moram da podsetim da su banke plašljive životinje i čim se čovek nađe u šumi one se skupe i zatvore. Svaki momenat povećanog rizika banke moraju da isprate", zaključuje sagovornik "Blic Biznisa".\n“Vidimo da je u okviru garantne šeme koja je kreirana sa bankama u okviru paketa ekonomskih mera, u iznosu od 2 milijarde dinara, a kojom država garantuje 25 odsto iznosa, do sada odobrena tek polovina sredstava, oko jedne milijarde. I to pokazuje da su banke nešto opreznije i da možda traže neke jače instrumente obezbeđenja nego ranije, u skladu sa većim rizikom koji postoji”, navodi sagovornik “Blic Biznisa” i dodaje da bi upravo u segmentu zajmova privredi možda mogle da se očekuju nešto niže kamate, ako država nastavi sa podrškom.\nnovac krediti privreda banke građani Srbija


Dodik zatražio od Vučića respiratore - Društvo - Dnevni list Danas\nPočetna » Društvo » Dodik zatražio od Vučića respiratore\n22Piše: FoNet/Beta 15. aprila 2020. 12.27 Izmenjeno: 13.00\nDodik je izjavio da bi Republika Srpska imala mnogo više problema na suzbijanju pandemije korona virusa da nije bilo pomoći Srbije.\n„Prva pomoć koju smo dobili stigla je od Srbije. Bez razumevanja Srbije, naš medicinski sektor sigurno bi imao probleme“, rekao je Dodik na zajedničkoj konferenciji za novinare posle sastanka s predsednikom Srbije Aleksandrom Vučićem.\nDodik je kazao da je danas od Srbije zatražio dodatnu medicinsku opremu, uključujući respiratore, i naveo da je to odobreno.\nOn je rekao da je jedno od važnih pitanja bila proslava Uskrsa i da se ne sme dozvoliti da se virus proširi jer su vlasti bile tolerantne, te da su usaglašene mere Srbije i RS i da će mere zabrane kretanja biti produžene.\n„Imamo priliku da ljubav prema Vaskrsu iskažemo na najbolji način, kroz okupljanje sa porodicom“, rekao je Dodik i dodao da se zabrana kretanja i okupljanja mora uraditi bez oklevanja.\nOn je pohvalio poziv Srpske pravoslavne crkve u Crnoj Gori vernicima da ne dolaze u crkve, već da prate prenos liturgije. Dodik je rekao da bi RS u epidemiji bez Srbije prošla teže, dodavši da je u RS otpušteno 800 radnika i da to govori da su poslodavci razumno postupali.\nVučić je izjavio da je posao vlasti da čuva živote građana i da ne može biti izuzetka oko izlazaka ni za predstojeće uskršnje praznike, zbog čega će zamoliti patrijarha Irineja da službe u nedelju budu održane bez prisustva vernika.\nGovoreći o situaciji u vezi sa pandemijom korona virusa, Vučić je rekao da postoje neke ohrabrujuće novosti u proteklih 24 sata i da je upravo zbog toga od izuzetne važnosti da građani ostanu disciplinovani i narednog vikenda.\nVučić je rekao da je sa Dodikom razgovarao o saradnji u borbi protiv korona virusa i podsetio da je Srbija već pomogla na mnoge načine, dozvoljavajući izvoz deficitarne robe u BiH i RS i slanjem medicinskih aparata i zaštitne opreme.\nOn je dodao da će i u narednih nekoliko dana Srbija u Republiku Srpsku poslati stotine hiljada zaštitnih maski i rukavica i nove respiratore.\nVučić je naveo da je Međunarodni monetarni fond prognozirao da će Srbija, zbog svoje prethodne fiskalne pripremljenosti, nešto lakše podneti posledice krize sa korona virusom, ali da to ne znači da teškoća neće biti.\nOn je podsetio da je već oko 11.000 ljudi dobilo otkaze od početka krize ali da ohrabruje da je nakon najave Vladinih mera, od 30. marta do 3. aprila, na posao vraćeno oko 9.000 ljudi, što znači da je svega oko 2.000 ljudi zaista izgubilo posao.\n„I sama najava mera dala je odlične rezultate, a kada krene primena valjda ćemo biti i u ravnoteži, što je gotovo neverovatno u ovakvim uslovima. Hvala privrednicima i poslodavcima što su pokazali konstruktivnost i odgovornost“, rekao je Vučić.\nAleksandar Vučić, Korona virus, Milorad Dodik, respiratoriBeograd\nAustralija šalje vojsku u Viktoriju\nPrimakov na čelu Ruske saradnje\n15. aprila 2020. u 13.00\nSta je to Vucic , vlasnik , docekivac, transporter respiratora ? Malo mu sto je vecinski vlasnik Srbije ?\n15. aprila 2020. u 22.00\nSlobodno piši ali povedi malo računa o sklopu reči u rečenici i ne koristi neke novonastale kovanice za koje je potreban i prevodioc. Piši jasno i glasno Srpski da te ceo svet razume, a ovako kada pročitaš ne verujem i da sam razumeš šta si napisao!\n16. aprila 2020. u 02.42\nSPC nikada do sada nije pokazala ne postovanje bilo koje vrste mera\n16. aprila 2020. u 05.37\nNije vlasnik respiratora ali moramo pomoci nasoj braci koji tu pomoc ne mogu ocekivati od Sarajeva.\nNaravno da će Srbija pomoći svom narodu u Srpskoj. Životi svih naših ljudi su nam značajni!\nSrbija je uvek podrzavala i podezavace R.Srpsku.\n15. aprila 2020. u 14.15\nI dobiće. Sve se moze kad se Srbi slože\n16. aprila 2020. u 02.43\nI dobiće, za braću preko Drine će se naći sva medicinska oprema koja treba.\n15. aprila 2020. u 18.28\n85 CASOVA KARANTENA,OPASNOST POSTOJI ,RESPIRATORE DELI OKOLO ZNACI NETREBAJA ,LJUDI NEMOGU U CRKVU. TO JE TO\n16. aprila 2020. u 02.44\nHumanost prijatelju humanost\n15. aprila 2020. u 18.31\nSrpska ima kome da se obrati za pomoc, jer zna da uvek moze da racuna na Srbiju.\n15. aprila 2020. u 19.12\nU ovoj situaciji, moramo podržati jedni druge, jer ćemo tako lakše pobediti epidemiju.\n15. aprila 2020. u 20.10\nOvo je vreme kada se vidi ko je kome prijatelj i ko zeli da pomogne, a Srbija je svakako jedna od tih sto svoje prijatelje nikada ne ostavlja u nevolji, jer samo zajedno mozemo pobediti ovaj virus.\n15. aprila 2020. u 21.18\nSrbija ce uvek pomoci svojim susedima u BiH, pogotovu sada u ovim teskim trenutcima.\n15. aprila 2020. u 21.56\nPametan i odgovoran čovek a ne kao ovi iz Crne Gore koji su pljunuli na bratstvo i odbili poklon, doduše za njih me nešto i ne čudi?\n15. aprila 2020. u 22.01\nBraća se uvek pomažu i uvek su tu jedan za drugoga i kada je dobro a pogotovo kada je teško i loše.\n15. aprila 2020. u 23.41\n16. aprila 2020. u 13.47\nOvo je veliki test ljudskosti za gotovo citav svet. Sada tteba da budemo solidarni i da se pomazemo.\n16. aprila 2020. u 08.01\nDodik je za 15 godina potpuno opljačkao Republiku Srpsku a ta pljačka traje i za vrijeme ovog stanja pandemije. Zdravstveni sektor je u gubicima od 1,1 milijardu KM i to je rezultat Dodikove politike ovih godina, znači, pljačkalo se i od zdravstva. U ovim trenucima se osjećamo jadno, poniženo i bijedno, poslije svakog sastanka Dodika i Vučića, kada čujemo, poslije par dana karantina, da nemamo brašna, da ljekari nemaju stetoskope, stalke za infuziju, zaštitne maske, rukavice… Ovo je dno dna jedne vladavine, jedne nakaradne politike, vladavine nepismenih i zlih ljudi, koja je dovela do enormne pljačke ljudi i dobara Republike Srpske. I sad tražimo pomoć od Srbije koja ima svoje slične probleme. Osjećam se grozno…\n16. aprila 2020. u 13.46\nNas narod u Republici Srpskoj zna da uvek ima na koga da racuna. Tu smo da pomognemo koliko mozemo.\nZivoti ljudi su sada najvazniji, Srbija to razume. Za nasu bracu smo uvek tu. Udruzenim snagama mozemo pobediti sve.


Prvi „ERA Chairs“ podstiču kvalitet istraživanja u 11 regiona - EU Delegacija u Srbiji\nImenovanjem prvih European Research Area (ERA) Chairs, uspešnih istraživača Evropskog istraživačkog prostora, jedanaest univerziteta i tehničkih instituta u manje razvijenim regionima Evrope dobiće i do 2,4 miliona evra svaki iz fondova Evropske unije kako bi povećao svoje istraživačke kapacitete, najavila je u ponedeljak Mojra Gejgan-Kvin, evropska komesarka za istraživanje, inovacije i nauku. Ova inicijativa ima za cilj da smanji postojeći jaz u inovacijama u Evropi, tako što će privući vrhunske naučnike organizacijama kako bi se one mogle takmičiti sa ostalim naučnim centrima u okviru Evropskog istraživačkog prostora.\n“Odziv na prvi konkurs za ERA Chairs je bio ogroman. Pokazao je da postoji velika želja istraživačkih organizacija širom Evrope da podignu standarde. Želimo da budemo sigurni da ne bude izostavljen niko ko ima potencijala i zato će HORIZONT 2020 obezbediti sredstva za dodatne ERA Chairs tamo gde su oni najpotrebniji”, rekla je komesarka Gejgan-Kvin.\nPrvi pilot poziv bio je otvoren za istraživačke organizacije u manje razvijenim regionima Evropske unije ili za slične regione u zemljama koje učestvuju u Sedmom okvirnom programu za istraživanje i tehnološki razvoj (FP7). Podneto je 111 zahteva za evaluaciju, što je znatno premašilo očekivanja, i bili su iz skoro svih zemalja članica, zajedno sa regionima koji ispunjavaju zahteve konkursa.\nJednom izabrani/e, ERA Chairs i njihovi timovi sprovešće istraživanja u širokom spektru naučnih oblasti, kao što su akvakultura, hemija životne sredine, veterina, humano–kompjuterske interakcije i smanjena emisija ugljenika u gradovima (vidi tabelu).\nOčekuje se da nakon prvog konkursa HORIZONT 2020 objavljenog u decembru, sledeće godine bude najavljeno još 15 ERA Chairs.\nIzabrane institucije treba da za ERA Chairs izaberu izvanredne naučne radnike koji imaju mogućnosti da podignu standarde i da privuku kadar visokih sposobnosti, kao i novac iz drugih izvora kao što su EU fondovi za istraživanja ili regionalni fondovi. Pozicije moraju biti zvanične i moraju poštovati ERA smernice (ravnoteža polova, pravičnost, transparentnost itd.). Nosilac ERA Chairs može biti iz bilo kog mesta u svetu.\nERA Chairs će biti finansirani u okviru programa HORIZONT 2020 kao centralni deo u akcijama “širenja izvrsnosti i širenja učešća”. Prvi HORIZONT 2020 konkurs otvoren je 11. decembra 2013. sa krajnjim rokom za prijavu do 15. oktobra 2014. (IP/13/1232) i uključuje budžet od 34 miliona evra za ovaj krug ERA Chairs. Detalji o novom konkursu i o regionima koji ispunjavaju uslove, dostupni su na Portalu učesnika.\nLista projekata koji će biti finansirani u okviru pilot konkursa ERA Chairs FP7\nDržava Institucija Polje istraživanja\nBelgija Univerzitet Mons Energetska efikasnost u gradovima\nHrvatska Univerzitet u Zagrebu – Fakultet veterinarske medicine Molekularna veterinarska medicina\nMasarikov univerzitet Prirodne nauke\nTehnički univerzitet Talin Hemija i tretman biomase\nInstitut za genetiku i stočarstvo poljske akademije nauka\nMITI – Institut interaktivnih tehnologija Madeira\nSlovačka Univerzitet u Žilini Transportni sistemi i komunikacione tehnologije\nSovenija Institut Jozef Stefan Analiza hrane kroz radioaktivne izotope\nUniverzitet Las Palmas Kanarskih ostrva Akvakultura\nVelika Britanija Univerzitet Falmaut Dizajn digitalnih igara\nZa više informacija: MEMO/14/92\n“Proširivanje” konkursa na Portalu učesnika\nMajk Dženings (+32 2 296 33 88) Twitter: @ECSpokesScience\nInmakulada Martines Garsija (+32 2 298 73 03)


Konačno oštrije kazne za nasilnike i siledžije\nKrstarica 13. jula 2016. 11:54\nPremijer Srbije Aleksandar Vučić predstaviće u petak nove mere države u borbi protiv nasilja u porodici i društvu, piše „Blic“.\nKako saznaje taj list, Vučić će se sastati se u petak sa koordinatorkom Savetovališta protiv nasilja u porodici Vesnom Stanojević, a na sastanku će biti i ministri pravde i policije Nikola Selaković i Nebojša Stefanović.\nSastanak se organizuje povodom pronalaženja sistemskih mera u borbi protiv različitih vidova nasilja i siledžijstava u porodici i društvu.\nNakon sastanka, oni bi trebalo da se obrate javnosti na pres konferenciji gde će i predstaviti zakonske izmene i izmene pojedinih podzakonskih akata, kao i drugačijeg policijskog pristupa u postupanju u takvim situacijama.\nUčenik pretučen bokserom – povrede opasne po život\nBurna noć: Dete preživelo požar na Novom Beogradu, porodično nasilje u…\nPretučen predsednik opštine Niška Banja\nEpilog šamaranja drugarice: Troje đaka isključeno iz škole u…\nŽestoko ćemo udariti po siledžijama i nasilnicima nad ženama i decom, poručio je pre dva dana Vučić.\n„Sve što mogu da kažem je da im ne bih bio u koži„, rekao je premijer tada i dodao da je država spremila ozbiljan plan i u borbi protiv onih koji misle da sprovode nasilje nad ženama i deci, te da će i jedno i drugo biće posebna tema novih zakonskih rešenja i podzakonskih akata.\nSkupovi širom Srbije: Građani paljenjem sveća odali poštu…


Samo u Nemačkoj bez posla će ostati 4.500 radnika u "Opelovim" pogonima, navodi u vikend izdanju "Frankfurter algemajne cajtung", pozivajući se na zvaničnog predstavnika "Magne."\nNedeljnik "Špigl" tvrdi da će gubici radnih mesta u "Opelovim" pogonima u Nemačkoj premašiti 4.100, ističući da će kupci kontrolnog paketa akcija u evropskim filijalama američkog "Dženeral motorsa" (GM), ukinuti 3.000 radnih mesta u proizvodnji i 1.100 u administraciji.\n"Špigl" u izdanju koje se pojavilo danas ne navodi izvor za tu svoju tvrdnju. Podaci koje objavljuju oba nemečka lista premašuju ranije procene gubitka radnih mesta.\nNemački ministar privrede Karl-Teodor Gutemberg takođe smatra da će biti više otkaza nego što se prvobitno očekivalo, kako u proizvodnji tako i u administraciji. "Magna" je ranije najavila da će ukinuti oko 10.000, od ukupno 50.000 radnih mesta u evropskim filijalama posrnulog američkog auto-giganta GM, u kompanijama "Opel" i "Voksal." Polovina ukupne radne snage je u Nemačkoj, gde se nalaze četiri "Opelove" fabrike.\nPrema sporazumu koji je objavljen u četvrtak, GM će prodati 55 odsto akcija u "Opelu" konzorcijumu na čijem je čelu kanadska "Magna", a u okviru koga se nalazi i državna ruska "Sberbanka". GM i njegovi radnici će zadržati 35 odsto akcija.\nU čitavoj Evropi raste zabrinutost da bi novi vlasnik "Opela" mogao da drastično smanji broj zaposlenih, što je po proceni analitičara izuzetno važno za njihovo dugoročno preživljavanje. "Opel" ima oko 7.000 zaposlenih u Španiji, 4.700 u "Voksalu" u Britaniji, 5.500 u Belgiji, 1.800 u Italiji, 1.600 u Austriji i 1.500 u Francuskoj, prema podacima evropske filijale GM-a.


EPS angažuje iste čitače brojila | BIRN\nElektroprivreda Srbije (EPS) dodelila posao očitavanja brojila konzorcijumu preduzeća koji je prethodni ugovor za isti posao prekršio bar po dva osnova - isporučio je uvećane račune za struju i nije očitavao sva brojila\nU aprilu 2017. godine EPS je raspisao tender za očitavanje brojila, sedam meseci nakon što je za ovaj posao sklopljen ugovor sa konzorcijumom firmi koji predvodi kompanija Sequester (Sikvester).\nRazlozi za raspisivanje novog tendera nisu jasni, s obzirom na to da je prethodni ugovor ostavljao mogućnost saradnje na dve godine. Vlasnik Sikvestera kaže da se radi o regularnoj proceduri, dok predsednik Nadzornog odbora EPS-a Branko Kovačević tvrdi da je prethodni ugovor raskinut jer konzorcijum nije valjano radio svoj posao.\n„Prethodni tender je pao zbog problema sa pogrešnim računima za struju i prekinut je ugovor sa tim konzorcijumom“, rekao je Kovačević za BIRN.\nSa druge strane, Dejan Jeremić, predvodnik konzorcijuma koji je pobedio na oba tendera, negira ove tvrdnje predsednika Nadzornog odbora EPS-a.\n„Tvrdnje profesora Kovačevića ni približno nisu tačne. Nikakvog raskidanja nije bilo, nego je prethodni ugovor potpisan na dve godine sa ograničenjem finansijskih sredstava po Zakonu o javnim nabavkama. S obzirom na to da su finansijska sredstva po tom ugovoru istekla u maju, mi smo izašli iz tog ugovora i raspisana je nova nabavka“, rekao je Jeremić za BIRN.\nMilorad Grčić, v.d. direktora EPS-a, ne odgovora na pitanja BIRN-a u vezi sa ovim poslom, ni šest dana nakon što su mu upućena elektronskom poštom.\nIako je raspisan novi tender, procedura izbora najpovoljnije ponude, kao i uslovi novog ugovora skoro da su identični onome iz avgusta 2016. godine.\nTo se pre svega odnosi na cenu od 39,99 dinara po očitanom brojilu.\nPrema uslovima tendera iz avgusta 2016. godine, kao i tendera iz aprila 2017. godine, cena je ista za sva brojila, bez obzira da li su u gradu ili u manjim mestima i selima.\nTadašnji premijer Aleksandar Vučić direktno je uperio prst u čitače brojila, to jest, u firmu, koja očitava brojila, kao odgovorne za uvećane račune.\n„Neprihvatljivo je da neko ’izmišlja’ visinu računa, jer želi da ostane u toploj sobi i mrzi ga da ide i očitava struju”, izjavio je Vučić na konferenciji za novinare 22. januara 2017. godine.\nOn je tada najavio istragu i kažnjavanje odgovornih i rekao je da je upozorio v.d. direktora EPS-a Milorada Grčića zbog ovog skandala.\nPredsednik Nadzornog odbora EPS-a je za BIRN izjavio da je imao uvid u izveštaj komisije koja je radila istragu ovim povodom i da je utvrđena odgovornost konzorcijuma, od koga su naplaćeni penali za neizvršenje pojedinih stavki iz ugovora.\n„Postoji zapisnik o primopredaji i tamo se vidi šta je istina, a iz njihovog zapisnika se vidi da četiri posto nije očitano“, odgovara predsednik Nadzornog odbora EPS-a Kovačević.\nOve navode negira vlasnik firme Sikvester, tvrdeći da je konzorcijum koji predvodi njegova kompanija uradio besprekoran posao.\nV.d. direktora Grčić nije želeo da odgovori na pitanje BIRN-a o rezultatima rada unutrašnje kontrole i odgovornosti za pogrešno čitanje brojila koje je dovelo do neispravnih računa građana za utrošenu električnu energiju.\nNa pitanje kako komentariše činjenicu da iste firme koje su već prekršile sporazum i loše očitavale brojila ponovo rade taj posao, predsednik Nadzornog odbora EPS-a Branko Kovačević odgovora:\n„Nije logično da neko ko je zabrljao ponovo dobije posao, ali pretpostavljam da nisu imali dve validne ponude i mogućnost izbora, a posao mora da se uradi, brojila moraju da se očitaju“.\nKao i na prethodnom tenderu, bile su samo dve ponude, od kojih konkurentska ponuda nije ispunjavala ni jedan uslov.\nUslovima tendera je predviđeno da se očitava tri miliona brojila, za razliku od prethodnog puta kada je traženo da se očitava 3,5 miliona brojila. Sada je cena za mesec dana 123 miliona dinara. Na tri miliona brojila dolazi se do cifre od 40 dinara po brojilu, što je identično ceni na prošlom tenderu, jer je tada ponuda bila 140 miliona dinara za 3,5 miliona brojila.\nPobednički konzorcijum i dalje predvodi kompanija Sikvester, s tom razlikom da su dve kompanije napustile grupaciju, a jedna nova kompanija je pridružena.\nČitanje struje mobilnim telefonom\nIzvestan broj čitača brojila je do sada koristio mobilnu aplikaciju za očitavanje potrošnje, a uskoro bi svih 6,000 čitača trebalo da bude opremljeno ovom novom tehnologijom.\nČitanje brojila uz pomoć mobilne aplikacije podrazumeva da svaki čitač umesto ručno, kao do sada, mobilnim telefonom zabeleži potrošnju. Podaci se istog trena arhiviraju u jedinstvenu bazu. Ova tehnologija garantuje mnogo veću preciznost i tačnost očitanih podataka.\nTender za projekat automatskog očitavanja brojila uz pomoć mobilnih telefona raspisan je još u maju 2016. godine, a okončan je nakon godinu dana u maju 2017. godine. U tom period podneto je sedam zahteva za zaštitu prava u postupcima javnih nabavki i dva puta je obustavljen postupak.\nIako je, očigčedno, bilo veliko interesovanje za ovaj posao, na kraju se došlo do samo jedne zajedničke ponude firmi Tcom i Asseco iz Beograda.\nPre dve godine ove dve kompanije su pobedile na tenderu za očitavanje 800,000 brojila, a sada su sklopile ugovor sa EPS-om za ostalih 2,5 miliona brojila. Vrednost ugovora je 600 miliona dinara bez PDV-a.\nKompanija Tcom je u vlasništvu Jelene Stanivuković, Voje Jovanovića i kompanije Perseus, u vlasništvu Ivana Vasića.\nKompanija Asseco iz Beograda je deo međunarodne grupacije koja ima predstavništva u skoro svim zemljama jugoistočne Evrope.\nAsseco je imenovanjem premijerke Ane Brnabić ušao u žižu javnosti, pošto je njen brat Igor Brnabić zakonski zastupnik kompanije.\nPrilikom javne rasprave u Skupštini Ana Brnabić je izjavila da joj je u Agenciji za borbu protiv korupcije preporučeno da kada pobedi firma u kojoj je njen brat, dostavi dokumentaciju kako bi oni ocenili da li je eventualno bilo sukoba interesa.\nRačuni za struju – očitavanje skuplje i lošije


::Uhavaćeni u krađi\nPoljočuvarska služba opštine Stara Pazova u saradnji sa policijskim stanicama Stara i Nova Pazova, u nedelju su u kasnim večernjim satima na delu katastarske opštine Nova Pazova uhvatili kradljivce kukuruza.\nPostavio dana 12. 09. 2013. rtv mega\n::Pećinci: Konkursi za direktore javnih preduzeća\nU toku su javni konkursi za izbor kandidata za imenovanje direktora Javnih komunalnih preduzeća Opštine Pećinci – JKP „Kanalizacija“ i JKP „Sava“, kao i konkurs za izbor direktora Direkcije za izgradnju opštine Pećinci.\n::Novi konkurs za sufinansiranje manifestacija\nPokrajinski sekretarijat za poljoprivredu, vodoprivredu i šumarstvo, raspisao je konkurs za prijavu manifestacija za dodelu finansijske podrške organizatorima manifestacija sajamskog i izložbenog tipa u vezi s poljoprivrednom proizvodnjom i lokalno-tradicionalnih manifestacija iz nadležnosti Pokrajinskog sekretarijata za poljoprivredu, vodoprivredu i šumarstvo AP Vojvodine.\n::Pećinci: Mogućnost reprograma duga za komunalne usluge\nJKP „Sava“ obaveštava korisnike da, ukoliko nisu u mogućnosti da u što kraćem roku jednokratno izmire svoje obaveze za komunalne usluge, mogu doći lično u prostorije preduzeća radi reprograma duga.\n::Sremska Mitrovica: Ogrev za najugroženije\nGradska uprava za zdravstvenu, socijalnu i zaštitu životne sredine i ove godine je izdvojila značajna novčana sredstva i pomogla socijalno ugroženim porodicama, kupovinom ogrevnog drveta pred zimski period.


Vučić najavio pomoć Egzitu – mojKontakt portal – Radio Televizija Kontakt\nČestitajući organizatorima, on je kazao da taj festival donosi dobar publicitet i pozitivne efekte za srpsku ekonomiju i pokazuje da kreativnost, inovativnost i preduzetnički duh mogu mnogo da doprinesu zemlji.\nVučić je, poslije sastanka sa organizatorima Egzita i gradonačelnikom Novog Sada Milošem Vučevićem, rekao da očekuje da će festival u ovoj godini biti u još jačem i većem zamahu, poručivši da će država pomoći u skladu sa svojim mogućnostima.\nVučić je rekao i da očekuje strane turiste i devizni priliv i ocijenio da Egzit ima pozitivne efekte po srpsku ekonomiju, primjetivši da je neretko dobra vijest u stranim medijima. Vicepremijer je rekao da je sa predstavnicima Egzita razgovarao o načinu na koji država može da pomogne, kako bi se privukli turisti, ali i evropski zvaničnici.\n“Za nas je važno da pokažemo da znanjem, energijom i radom možemo da doprinesemo zemlji i da pokažemo da inventivnošću, inovativnošću i kreativnošću možemo da doprinesemo Srbiji”, kazao je Vučić.\nNa pitanje da li bi na Egzitu i ove godine voleo da vidi bend “Franc Ferdinand”, budući da je prilikom kampanje za izbore za gradonačelnika Beograda u septembru 2004. godine izjavio da voli da sluša Franc Ferdinanada i Vajt strajps, Vučić je rekao da bi ponovo volio da ih vidi, ali da je to na organizatorima, te da ne želi da vrši pritisak. “Za mene je važno da festival podiže ugled i imidž Srbije i da bude dobro bezbjednosno organizovan, a sve ostalo je na onima koji su muzički stručnjaci i koji te stvari poznaju bolje od mene”, rekao je Vučić.\nNa pitanje da li bi bilo prikladno da u godini u kojoj se obilježava stogodišnjica početka Prvog svjetskog rata na Egzitu nastupa grupa koja nosi ime Franca Ferdinanda, Vučić je rekao da se zna na kojoj je strani Srbija bila u tom ratu – pobjedničkoj i oslobodilačkoj – ali da ne vidi kakve to veze ima sa izvanrednim bendovima i muzikom, pa je tako i ta grupa dobrodošla.\nVučić je rekao da Srbija pravi organizacioni odbor za obilježavanje stogodišnjice početka Prvog svjetskog rata, da očekuje da će biti podignut veliki spomenik Gavrilu Principu i da će biti mnogo manifestacija. On je objasnio da prošle godina nije bio na festivalu da se od toga ne bi pravila pompa, a da će ove godine, ukoliko bude imao vremena, posjetiti Egzit i da će to uraditi privatno.\nPredsjednik udruženja Egzit Dušan Kovačević precizirao je da je Egzit proglašen za najbolji festival u Evropi u konkurenciji 360 festivala iz 34 države, a da je odluka donijeta glasovima 620.000 ljudi i žirija.\nOn je rekao da je taj festival ekonomiji Novog Sada i Srbije doprinio sa više od sto miliona evra, pozvavši se na reči novinara “Ekonomista” Tima Džude, koji je rekao da, kada bi Srbija cjelokupan budžet utrošila na PR, ne bi uradila onoliko koliko su za nju uradili Novak Đoković i Egzit. “Naša obaveza je da pomognemo promociji zemlje u svijetu, da privučemo turiste”, kazao je Kovačević.\nGradonačelnik Novog Sada Miloš Vučević čestitao je organizatorima na uspješnom festivalu i priznanju, rekavši da će Novi Sad nastaviti da pomaže Egzitu. “Prepoznali smo te vrijednosti i razbili lažne glasine da će ova politička garnitura na bilo koji način otežati, a mislim da smo i pomogli festivalu i postigli značajan uspjeh zajedno sa tim festivalom”, rekao je Vučević.


Vučić: Za razliku od drugih političara u Srbiji nikada nisam bežao od pitanja | Novinska agencija Beta\nPOLITIKA | 19.11.2019 13:10 > 19.11 14:07\nFoto: Predsednistvo Srbije/Dimitrije Goll\nPredsednik Srbije Aleksandar Vučić rekao je da za razliku od drugih političara u Srbiji nikada nije bežao od pitanja i da mu pitanja novinara pružaju priliku da na najbolji mogući način "raskrinka neistine pojedinih medija i političkih protivnika".\nReagujući na komentar predsednika Nezavisnog udruženja novinara Srbije (NUNS) Željka Bodrožića da treba da odgovara na pitanja pojedinih medija kao što su NIN, N1 i Insajder Vučić je kazao da ne postoji bolja prilika nego da mu tim pitanjima omoguće da im pokaže "koliko nemaju ozbiljnu argumentaciju".\n"Uvek sam spreman, uvek bio spreman i uvek ću biti spreman", rekao je Vučić novinarima u Predsedništvu Srbije.\nDodao je da će uvek pobedjivati argumentima i to "bez ikakvih problema", kao i da mu je savest, kako je istakao, čista i da time pokazuje koliko su napadi na njega besmisleni.\n"Besmisleni napadi koji imaju za cilj samo da ti kažemo da te nema i da mi dodjemo na vlast", kazao je Vučić i dodao da će "pobediti argumentima i činjenicama".\n"Da li će biti otvaranje novih poglavlja, nemam pojma", kazao je Vučić.\n"Nisu krivi novinari za moje zdravstvene probleme ali neki vode jezivu kampanju"\nPredsednik Srbije Aleksandar Vučić izjavio je da sa njegovim lošim zdravstvenim stanjem nema nikave veze novinar TV N1, niti će imati bilo koji novinar, već su u pitanju njegoiv hronični zdravstveni problemi, koji su bili akutni zbog čega je završio na Vojno medicinskoj akademiji, gde "nije bila laka noć na subotu".\n"Bila je to savršena oluja, kako su rekli lekari", rekao je Vučič, odgovarajući na novinarska pitanja, nakon sastanka sa predstavnicima kompanije Azvirt, sa kojom je potpisan komercijalni ugovor za izgradnju deonice auto-puta Ruma-Šabac i brze saobraćajnice na deonici Šabac-Loznica.\nOn je, na pitanja TV N1, rekao da mu je bilo veliko zadovoljstvo da odgovarana na pitanja ove medijske kuće tog dana, misleći na nedavno otvaranju Bulevara Vudro Vilsona, jer je "zahvaljujući tome pao rejting onih koje protežirate ispod 6 odsto".\n"Ja bih vašem novinaru dao politički orden jer mu je omogućio svojim pitanjima da bude tako uspešan toga dana", rekao je Vučić.\nOn je rekao da se sa te televizije i nekih drugih medija vodi "jeziva kampanja", pominjući da je meta takve kampanje bila i njegova savetnica Suzana Vasiljević.\n"Kad Suzana sa pravom kaže desničari dele letke, nemojte da se pravite naivni: 'kako znate', jer su vam desničari delili te letke ispred vlade Srbije", rekao je Vučić, povodom izjave Vasiljević o tome ko ubacuje letke pred TV N1.\nUpitan o navodima na Tviteru jednog od predstavnika "Lokalnog fronta" iz Kraljeva, Vučić je rekao da samo junaci pucaju čoveku u ledja.\n"Što se tiče pet metaka u ledja poznati su junaci pucali u ledja. To je jedno junačko delo, a posle toga će junački da se napije. Zamislite ljude u Kraljevu časne junake kad gledaju nekoga ko kaže hajde da ga ubijemo sa pet metaka u ledja. Dobrodošao, dodji možeš sa ledja i sa preda, ja nisam naoružan", rekao je Vučić.\nOn je kazao i da politički protivnici ne mogu da ga pobede nikako, jer se ustaju u 11 časova a u 12 idu na sastanka za neku kombinaciju\n"Ne ide to tako. Za pobedu je potreban rad", rekao je Vučić.\nOn je rekao da će iza sebe ostaviti "više nego bilo ko" pre njega, više muzeja, autoputeva i drugog.


Novalić: Turski investitori grade dvije fabrike u BiH, posao za 200 radnika | Kakanj-X\nOglasio se MUP KS: Evo koliko su kazni uručili Sarajlijama zbog nenošenja maski\nNovalić kaže da se dogovaraju lokacije za dvije fabrike\nMeni je jako drago da je kompanija Ateşçi prepoznala Bosnu i Hercegovinu kao interesantnu za investiranje. Mi smo sa tom kompanijom obavili više sastanaka i ovih dana su održani tehnički sastanci. Dogovaramo se o lokacijama dvije fabrike. Nastojati ćemo da pomognemo investitorima da prođu kroz svu proceduru izdavanja raznih dozvola- naglašava premijer Novalić.\nKaže da bi ove dvije fabrike na samom početku njihovog rada zaposlile nešto više od 200 radnika, a naravno rastom kompanije i ovaj broj radnika bi se povećavao.\nU narednim mjesecima ćemo imati posjete investitora nadam se da ću i tada imati dobrih vijesti kao što su ove sa kompanijom Ateşçi – najavio je premijer Novalić.\nPredstavnici firme “Ateşçi” koja se bavi proizvodnjom mašina za namjensku industriju i predstavnici Vlade Federacije Bosne i Hercegovine posjetili su jučer i Općinu Konjic, gdje su se sastali sa općinskim načelnikom Osmanom Ćatićem i predstavnicima Privrednog društva Igman Konjic.\nCilj posjete bio je uspostavljanje saradnje sa Općinom Konjic i privrednim preduzećima iz Konjica.


Šef Pentagona u poseti Izraelu\nAmerički ministar odbrane Ešton Karter izjavio je u nedelju da ne očekuje da će ubediti izraelske lidere da promene stav o nuklearnom sporazumu s Iranom, ali da će istaći da taj dogovor ne ograničava mogućnosti Vašingtona da osigura bezbednost Izraela i arapskih saveznika SAD.\n“Naša sposobnost da sprovedemo (odbrambenu) strategiju je nepromenjena”, izjavio je Karter novinarima u avinu na letu za Tel Aviv, gde će se u ponedeljak sastati s izraelskim ministrom odbrane Mošeom Jalonom, a u utorak s premijerom Benjaminom Netanjahuom.\nKarter je dodao da Vašington i dalje ima pravo da upotrebi vojnu silu protiv Irana ako to bude neophodno, ali da je cilj sporazuma da se to spreči diplomatskim rešavanjem problema.\n“Neću pokušavati da promenim ničije mišljenje u Izraelu. Možemo se složiti da se ne slažemo”, kazao je Karter.\nŠef Pentagona je istakao da je nuklearni sporazum dobar sporazum, kojim je uklonjena pretnja i nesigurnost u regionu.\n“Jedan od razloga zbog kojih je ovo dobar sporazum je taj što ne sprečava vojnu opciju – američku vojnu opciju, za koju sam ja odgovoran” i koja će biti unapređena i očuvana, kazao je Karter.\nNetanjahu je oštro kritikovao sporazum koji su postigli Iran i šest svetskih sila, tvrdeći da se time omogućava Iranu da napravi nuklearno oružje koje će biti pretnja opstanku Izraela i svetskoj bezbednosti.


NovaEnergija.net » prekovremeni rad prekovremeni rad – NovaEnergija.net\nHome Tags Posts tagged with "prekovremeni rad"\nNovo istraživanje otkrilo je da žene koje previše rade imaju veći rizik od depresije od muškaraca koji rade isto toliko vremena, a rad vikendom može doprineti mentalnim problemima.\nIstraživanjem su analizirani podaci 20.000 zaposlenih, i kod žena koje rade više od 55 sati nedeljno uočeno je 7,3 odsto više simptoma depresije, u odnosu na žene koje rade između 35 i 40 sati nedeljno.\nNaučnici s UCL i univerziteta “Queen Marry” iz Londona uočili su da rad vikendom povećava rizik od depresije među pripadnicima oba pola.\nŽene koje rade vikendom imale su 4,6 odsto više simptoma depresije od onih koje rade samo preko nedelje, dok je kod muškaraca taj procenat veći za 3,4 odsto ako rade vikendima.\nNaučnici smatraju da se veza između rada vikendom i depresije pojavljuje zbog toga što osobe koje rade vikendom češće imaju manje plaćene poslove, kod kojih je depresija i inače češća.\nNezadovoljstvo poslom takođe može doprineti lošem raspoloženju.\n“Teško je utvrditi tačne uzroke, ali znamo da se mnoge žene suočavaju s većim teretom od muškaraca jer i kod kuće obavljaju više posla, što dovodi do preopterećenosti, pritiska i velike odgovornosti. Utvrdili smo i da su najdepresivniji radnici starije osobe s nižim primanjima, pušači, uglavnom obavljaju fizičke poslove i generalno su nezadovoljni poslom”, rekao je glavni autor istraživanja Žil Veston.\nOn je dodao da se nada da će ovi rezultati podstaći poslodavce da pronađu načine da smanje opterećenja na radnom mestu i porade na podršci za žene koje nedeljno rade više od standardnih 40 sati.\nRad vikendom povećava rizik od depresije was last modified: March 4th, 2019 by Ivana Karanović\nPrekovremeni rad, mala plata, užasna radna atmosfera, poznato? Visoka očekivanja kompanije i nadređenih su najveći izvor stresa današnjice. Pročitajte kako da izbegnete nametanja koja ne spadaju u vaš opis posla…


Danas u Banjaluci sastanak o adaptaciji SSP-a – mojKontakt portal – Radio Televizija Kontakt\nDanas u Banjaluci sastanak o adaptaciji SSP-a\nBy Bojan Hrstić / 26. 06. 2016.\nPredsjednik Republike Srpske Milorad Dodik sastaće se danas u Banjaluci sa predstavnicima Srpske u institucijama BiH, Vlade i Narodne skupštine Srpske, Privredne komore Srpske, Spoljnotrgovinske komore BiH, te predstavnicima poljoprivrednih udruženja iz Srpske i “Mlijekoprodukta” iz Kozarske Dubice.\nNa sastanak su pozvani i predstavnici Udruženja poljoprivrednih proizvođača mlijeka, Saveza udruženja poljoprivrednih proizvođača Republike Srpske, Udruženja povrtara i Udruženja voćara Srpske.\nSastanak će biti održan u palati Republike u 17.00 časova, najavljeno je iz kabineta predsjednika Republike Srpske.\nDodik je rekao ranije da je za danas u Banjaluci zakazao sastanak na kojem će biti riječi o predloženoj adaptaciji Sporazuma o stabilizaciji i pridruživanju (SSP) koja je neprihvatljiva za Srpsku.\n“Još jednom na sastanku želimo da razgovaramo o ovom pitanju i saopštimo javnosti naše opredjeljenje koje se odnosi na adaptaciju ovog sporazuma, te da Predsjedništvo BiH ima jasan stav, bar što se tiče Republike Srpske. Ovakav SSP je neprihvatljiv za Republiku Srpsku i bez obzira na to što mnogi u svemu ovome vide neku priču, naše ‘ne’ SSP-u ne znači da je to ‘ne’ evropskom putu i dogovoru o ovom pitanju”, rekao je Dodik.\nOn je istakao da se, kada pitanje popisa bude vraćeno u zakonske okvire i uvaženi stavovi Srpske, može razgovarati o SSP.\n“Vlast Republike Srpske nije dala saglasnost o SSP. Sada smo prvi put vidjeli da predstavnici Srpske u institucijama BiH traže ovaj stav jer je adaptacija potpuno neprihvatljiva zbog ogromne štete”, rekao je Dodik i napomenuo da je Srpska ranije predlagala da se nađe mehanizam za naknadu štete i da neće biti problema ukoliko bude pronađen.\nOn je podsjetio da je BiH imala potpuno validan sporazum sa EU, kada član nije bila Hrvatska.\n“Kada je Hrvatska postala član EU nametnuli su nam pristup koji je ova zemlja od nas ranije tražila, a to je da nemamo carina za uvoz hrvatskih proizvoda. Iz toga je vidljivo da Evropa želi pomoći Hrvatsku da svoju nekonkurentnu robu evropskom tržištu plasira ovdje, što je nedopustivo”, zaključio je Dodik.\nNovi Citroën C3 debituje 29. juna\nPočelo obilježavanje 24 godine od proboja koridora


Počeo odlučujući napad na Raku - 15.10.2017, Sputnik Srbija\nPočeo odlučujući napad na Raku\nArapsko-kurdski odredi Sirijskih demokratskih snaga javili su da je počeo odlučujući napad na Raku nakon izvođenja evakuacije civila i predaje 275 militanta... 15.10.2017, Sputnik Srbija\n13:38 15.10.2017 (Osveženo: 13:53 15.10.2017)\n© REUTERS / Rodi SaidVojna tehnika Demokratskih snaga Sirije u provinciji Raka\nArapsko-kurdski odredi Sirijskih demokratskih snaga javili su da je počeo odlučujući napad na Raku nakon izvođenja evakuacije civila i predaje 275 militanta terorističke organizacije DAEŠ.\nAmerička koalicija pozvala teroriste da se evakuišu iz Rake\n15 Oktobar 2017, 11:25\n„Uspeli su napori saveta starešina provincije Rake za evakuaciju ostalih civila iz grada i osiguravanju predaje 275 lokalnih plaćenika sa svojim porodicama“, saopštile su Sirijske demokratske snage na svom sajtu.\nKako su saopštile opozicione snage, nakon toga je počela bitka sa ciljem da se „okonča prisustvo militanata DAEŠ-a u gradu“.\n„Odlučujuća bitka Adnana Abu Amdžada (komandanta ubijenog u avgustu) nastaviće se do čišćenja čitavog grada od terorista koji se nisu predali, uključujući strane plaćenika“, navodi se u saopštenju. Prema rečima alijanse koju podržavaju SAD, trenutno se pod njihovom kontrolom nalazi 90 odsto teritorije Rake.\nDamask je ranije proglasio akcije kurdsko-arapske koalicije nezakonitim. Ranije je dogovor lokalnog saveta i plemena da se izvrši evakuacija civila objavila koalicija za borbu protiv terorizma na čelu sa SAD.


Pripremanjem belmuža, promocijom turizma i zdrave hrane, danas je održana promocija „Belmužijade“ u Nišu, u dvorištu etno restorana „Nišlijska mehana“.\nPredstavnici opštine Svrljig, predvođeni predsednicom Jelenom Trifunović, inače predsednicom Organizacionog odbora svrljiške “Belmužijade 2014“ i narodnim poslanikom Milijom Miletićem održali su danas u Nišu, promociju devete privredno-turističke i kulturne manifestacije koja se održava 1, 2. i 3. avgusta u Svrljigu.\nU etno ambijentu restorana “Nišlijska mehana“ danas su predstavnici opštine Svrljig objasnili značaj već tradicionalne privredno-turističke i kulturne manifestacije folklora, narodnog stvaralaštva, zdrave hrane, isticanjem turističkih potencijala, običaja svrljiškog kraja i očuvanja tradicionalnih muzičkih instrumenata.\nZa vreme promocije majstori za spravljanje beluža Goran Živić i Zoran Mihajlović, prošlogodišnji istaknuti takmičari, pripremali su ovaj svojevrsan specijalitet koji je kasnije posluživan svim gostima i medijima koji su prisustvovali.\nSvrljišku trpezu i promociju zdrave hrane obogatila je svrljiška jagnjetina na ražnju.\nBelmužijada počinje 1. avgusta kada će se održati “Sabor gajdaša balkanskih zemalja“ i Dragoslav Mihajlović Kanarinac i Jasna Kočijašević, drugi avgust je rezervisan za Vesnu Zmijanac a treći za grupu Tropiko Bend.\nPrevPrethodnaSvrljiški ADRESAR – mesto za promociju\nSledećaADRESAR: Nadmašena očekivanjaNext\n01/08/2014 u 07:43\nKoliko ce koštati gradjane Svrljiga za dolazak Vesne Zmijanac i Tropiko bend?\n01/08/2014 u 09:25\nispromovisase ga lepo a to sto pada kisa i sto ce biti blata do kolena izgleda nikog ne interesuje,petak i nece biti neki najsrecniji dan za belmuzijadu,ko ce doci na koncert da ga mokri kisa.


Dodik: Stanari najperspektivnija opština\nPredsjednik Republike Srpska Milorad Dodik rekao je danas u Stanarima da ova lokalna zajednica od svog formiranja 2014. godine uspješno rješava svoje probleme i da je danas jedna od najperspektivnijih i najdinamičnijih opština u Srpskoj.\n"Drago mi je što vidim da opština Stanari napreduje. Napredak je svugdje gdje se izgradi hram i obezbijedi da narod tu može da dolazi", rekao je Dodik u Stanarima, gdje je danas prisustvovao slavlju povodom osveštenja Hrama Vaskrsenja Gospoda Isusa Hrista.\nOn je podsjetio da je hram izgrađen u spomen poginulim borcima sa područja opštine Stanari u proteklom odbrambeno-otadžbinskom ratu.\nPredsjednik Srpske je čestitao predstavniku građevinskog odbora Goranu Jeriniću i načelniku opštine Stanari Dušanu Paniću što su istrajali u tome da hram bude izgrađen.\n"Svako naše mjesto treba da ima obilježje i neku vrstu spomenika", poručio je Dodik.\nDodik je istakao da izgradnjom Termoelektrane Stanari ova opština dobija značaj koji i zaslužuje, te izrazio zadovoljstvo što se broj djece koja upisuju školu povećava, a školski objekat proširuje.\nPredsjednik građevinskog odbora hrama Goran Jerinić, koji je i poslanik u Narodnoj skupštini Srpske, kaže da hram predstavlja uspomenu na 250 poginulih boraca sa ovog područja.\nOn je naveo da izgradnja hrama traje osam godina, te da je do sada iz opštinskog budžeta izdvojeno 550 hiljada KM, što čini trećinu ukupnih troškova.\n"Ostalo je da se završi oslikavanje crkve i vanjsko uređenje, te da bude izgrađen parohijski dom", rekao je Jerinić.\nNačelnik opštine Stanari Dušan Panić kaže da ovaj hram "govori o tome da je Republika Srpska živa i da će živjeti".\nIzrazivši zadovoljstvo što današnjoj svečanosti prisustvuje i predsjednik Republike Srpske Milorad Dodik, Panić je istakao da je insitucija predsjednika danas značajnija nego ikada.\nOn se zahvalio građanima koji su učestvovali u izgradnji hrama i najavio nova izdvajanja iz opštinskog budžeta.\nNJegovo preosveštenstvo episkop zvorničko-tuzlanski Fotije osveštao je danas novoizgrađeni Hram Vaskrsenja Gospoda Isusa Hrista u Stanarima.\nU činu osveštanja hrama učestvovali su njihova preosveštenstva episkopi gornjokarlovački Gerasim, bihaćkopetrovački Sergije, osječkopoljski i baranjski Heruvim, kao i sveštenstvo Arhijerejskog namjesništva dobojskog.\nVladika Fotije je za zasluge u izgradnji hrama Ordenom kralja Dragutina odlikovao poslanika u Narodnoj skupštini Republike Srpske Gorana Jerinića, načelnika opštine Stanari Dušana Panića i Jadranka Denjiza iz Stanara.\nZa kumove hrama izabrani su Goran Jerinić, Dušan Panić, ministar zdravlja i socijalne zaštite Republike Srpske Dragan Bogdanić, narodni poslanik Vojin Mitrović i Jadranko Denjiz.\nOsveštanju su prisustvovali zamjenik ministra odbrane BiH Boris Jerinić, poslanici u Narodnoj skupštini Republike Srpske, predsjednik opštine Topola iz Srbije Dragan Živanović sa delegacijom, predstavnici opštine Stanari.\nOsveštanje zemljišta i postavljanje krsta na mjestu izgradnje ovog spomen-hrama u Stanarima obavljeno je na Vaskrs 2010. godine.\nNarodna skupština Republike Srpske usvojila je 9. septembra 2014. godine Zakon o osnivanju opštine Stanari, kojim se uređuje osnivanje, područje, nadležnosti, organi, njihov izbor i finansiranje ove opštine.\nOva zakonska rješenja predložio je predsjednik Srpske Milorad Dodik.\nStanari Dodik osveštan Hram\n4265 glasova 73%\n1541 glasova 27%


Potpisani ugovori sa 200 stipendista\nNaslovnica Krajina Bihać Potpisani ugovori sa 200 stipendista\nBihać – Ministarstvo obrazovanja, nauke, kulture i sporta Vlade Unsko-sanskog kantona organiziralo je danas u Bihaću potpisivanje ugovora o dodjeli stipendija za akademsku 2013.-2014.godinu.\n– Ukupno je potpisano 200 ugovora sa korisnicima stipendija na iznos od po 1000 KM. Riječ je o 104 stipendije uspješnim studentima koji zadržavaju pravo na stipendiju i 96 novih stipendista, kaže resorni ministar u Vladi USK Dario Jurić.\nStudente i njihove roditelje pozdravio je i ministar za pitanja boraca i RVI Mirsad Topčagić koji je najavio skoro potpisivanje ugovora o stipendiranju u okviru ovog ministarstva, a koje će ove godine dodijeliti 760 stipendija.\nHamdija Lipovača, premijer Unsko-sanskog kantona ističe da je u okviru Ministarstva obrazovanja u ovoj budžetskoj godini planirano 50 stipendija više nego prethodnih godina, te da su članovi Vlade USK ostali pri stavu da i ove godine stipendije Ministarstva za pitanja boraca i RVI dobiju svi studenti koji su aplicirali.\n– Trudimo se pomoći i roditeljima koji školuju djecu, da im olakšamo ali i studentima kako bi stasavali u lidere u oblastima koje studiraju, kazao je Lipovača.\nOdluka Vlade FBiH: Maske u Federaciji više nisu obavezne na otvorenom


Pripreme za nastavak takmičenja Druge lige FBiH grupa „Centar“\nU organizaciji Nogometnog saveza FBiH 10.03.2016. godine u Sarajevu (hotel „Sunce“ Vogošća) održan je edukacioni seminar za delegate Druge lige FBiH grupa „Centar“ i seminar-akreditiranje službenih osoba klubova Druge lige FBiH grupa „Centar“.\nU četvrtak 10.03.2016. godine u Sarajevu (hotel „Sunce“ Vogošća), u cilju pripreme za nastavak takmičenja/natjecanja Druge lige FBiH grupa „Centar“ u sezoni 2015/2016, NS FBiH je sproveo edukacioni seminar za delegate Druge lige FBiH grupa „Centar“ i seminar-akreditiranje službenih osoba klubova Druge lige FBiH grupa „Centar“.\nKomisija za takmičenje/natjecanje NS FBiH u saradnji sa Takmičarskim /natjecateljskim organima Druge lige FBiH grupa „Centar“ izvršila je zajedničku analizu takmičenja/natjecanja i obavljanja dužnosti delegata u jesenjem dijelu takmičenja/natjecanja Druge lige FBiH-grupa „Centar“. Izvršeno testiranje rada delegata u COMET informacionom sistemu, te su delegati dobili smjernice i uputstvo za rad u drugom dijelu sezone 2015/2016.\nTakođer, održan je seminar-akreditiranje službenih osoba klubova Druge lige FBiH grupa „Centar“, te su klubovi upoznati sa obavezama za nastavak takmičenja/natjecanja Druge lige FBiH grupa „Centar“.


Iz Granične policija odbačene tvrdnje o krivici zbog nesprovođenja sporazuma o readmisiji - Glas Srpske\nSrna 19.01.2021 13:58\nSARAJEVO - Granična policija BiH nije zadužena za sprovođenje Sporazuma o readmisiji između BiH i Srbije, saopšteno je iz ove policijske agencije povodom tvrdnji određenih zvaničnika federalne zakonodavne i kantonalne izvršne vlasti o nedovoljnom postupanju Granične policije u vezi sa ovim sporazumom.\n"Niti je Sporazumom između Savjeta ministara i Vlade Srbije o predaji i prihvatu osoba kod kojih je ulazak ili boravak nezakonit, niti je pratećim Protokolom Ministarstva bezbjednosti i MUP-a Srbije o sprovođenju ovog sporazuma, Granična policija BiH zadužena za sprovođenje ovog međunarodnog sporazuma", napominje se u saopštenju.\nU ovoj policijskog agenciji ističu da su nadležna tijela vlasti za sprovođenje predmetnog sporazuma Služba za poslove sa strancima, Sektor za migraciju pri Ministarstvu bezbjednosti i diplomatsko–konzularna predstavništva BiH pri Ministarstvu inostranih poslova.\nIz Granične policije navode da nepoznavanje prava ne opravdava one koji zarad ubiranja dnevno–političkih poena iz svojih udobnih fotelja nastoje minimizirati i dezavuisati izuzetne dosadašnje napore i rezultate pripadnika Granične policije BiH, Ministarstva bezbjednosti i drugih mjerodavnih institucija u složenoj i teškoj borbi protiv nezakonitih migracija plasiranjem neprovjerenih, nestručnih i neistinitih konstatacija.\nU saopštenju se naglašava da su dezinformacije sa negativnim i štetnim konotacijama, prije svega, rezultat nepoznavanja međunarodnih sporazuma ali i domaće zakonske regulative upravo od onih koji u javnost iznose neistinite i neprovjerene informacije.


Zoran Živković: „Skupštinski restoran mora da ima tržišne cene!“ - NOVA stranka\nZoran Živković: „Skupštinski restoran mora da ima tržišne cene!“\n11.08.2016 Press služba 0\nPrema navodima više dnevnih listova, Predsednik Nove stranke Zoran Živković je juče bio u restoranu Narodne Skupštine Republike Srbije, a kao dokaz tome ostavljena ja fotografija sa narodnim poslanikom Muamerom Zukorlićem. Iako se na fotografiji jasno vidi da se Zoran Živković, predsednik NOVE, ne nalazi u restoranu, već u klubu Narodne Skupštine Republike Srbije.\nSaopštavamo da Predsednik NOVE stranke još jednom ističe da neće koristiti usluge skupštinskog restorana, sve dok cene ne budu bile određene na tržišnoj osnovi.\nPrevious article\tEkspoze mandatara dokaz politike: Država, to sam ja! Next article\tŽivković: Kandidati za ministre da pokažu lekarsko uverenje


MOZZART KAO PREDUSRETLJIV POSLODAVAC\nMozzart je izuzetno dinamično okruženje koje osim svakodnevnog rešavanja izazovnih zadataka i sticanja novih saznanja odlikuje predusretljivost kolega, koji su uvek otvoreni za saradnju i dostupni za sva pitanja. Jako mi je značila velika podrška koju sam tokom perioda prilagođavanja imala od svog tima, utoliko pre što sam se po prvi put susrela sa tako širokim spektrom tehnologija. Zahvalna sam im i na tome što primećujem konstantan napredak u svom radu, utoliko pre što kompanija zaista vrednuje trud zaposlenih i nagrađuje ga – kaže Jelena, koja je danas važan deo tima koji radi na razvoju weba i internet usluga, što je još jedan domen u kom Mozzart važi za neprikosnovenog lidera.\nPo pitanju primene savremenih tehnologija i najnovijih alata, smatram da apsolutno držimo korak sa internacionalnim kompanijama. Naši programeri konstantno prate IT trendove i svakodnevno predlažu načine za njihovo unapređenje. To Mozzartu omogućava ne samo konkurentnost na tržištu već i poziciju da obučava naredne generacije IT stručnjaka, imajući u vidu raznolikost veština i znanja čije sticanje omogućava – napominje Jelena koja smatra da bi se “sutra” bez problema uklopila u tim bilo koje strane kompanije koja se bavi web razvojem.


Stevandić: Šmitova odluka neće proći – Banjaluka24\nStevandić: Šmitova odluka neće proći\nPredsjednik Ujedinjene Srpske Nenad Stevandić izjavio je večeras Srni da odluka Kristijana Šmita o “obustavljanju Zakona o imovini Republike Srpske” neće proći jer ga Srpska ne priznaje za visokog predstavnika.\nStevandić je istakao da ta odluka predstavlja veliki dokaz da se međunarodni predstavnici ne bave nikakvim pravom nego na ovaj način nastoje da prejudiciraju sudsku odluku.\n“Na ovaj način se vrši pritisak na sud da se sudi po nalogu, kao što se ranije dešavalo u Ustavnom sudu BiH u slučaju grba i himne Srpske”, rekao je Stevandić.\nPrema njegovim riječima, ovo je početak sunovarata međunarodnog prava.\n“Mi sigurno nećemo dozvoliti da u taj sunovrat upadne Republika Srpska i njeno pravosuđe na koje ima pravo po Dejtonskom sporazumu”, rekao je Stevandić.\nOn je naglasio da Šmitove odluke neće imati u Srpskoj pravnu snagu, jer ga Srpska ne priznaje za visokog predstavnika, dodajući da je i ovo pokazatelj da Srpska vrati i grb i himnu.\nNarodna skupština Republike Srpske usvojila je 10. februara Zakon o nepokretnoj imovini koja se koristi za funkcionisanje javne vlasti.\nPredsjednica Republike Srpske Željka Cvijanović objavila je Ukaz o proglašavanju ovog zakona 7. aprila, a Zakon stupa na snagu u četvrtak, 14. aprila.\nSVE PROTIV SRPSKE NJOJ VALJA: Turković podržala Šmita “Odluka je očekivana, zakonita i neophodna”\nStanić se protivi Šmitovim postupcima “Ne mogu se poništavati odluke Parlamenta Srpske”\nServisneprije 20 sati


Beta 20. aprila 2017. 13:45\nGradonačelnik severne Kosovske Mitrovice Goran Rakić izjavio je danas da je dogovor o normalizaciji vodosnabdevanja u Mitrovici i Zvečanu postigao u razgovorima sa direktorom vodovoda u južnom delu grada i s predstavnicima nadležnog ministarstva u Prištini.\n„Vode nije bilo jer je ‘Ibar Lepenac’ obustavio dotok vode zbog velikih dugovanja, a za neplaćanje računa tereti i južni i severni deo Mitrovice“, rekao je Rakić za televiziju Most.\nReagovao je i predsednik Privremenog organa opštine severna Kosovska Mitrovica Aleksandar Spirić koji je u saopštenju dostavljenom medijima naveo da „pored učestalih incidenata koji se odnose na fizičke napade na Srbe sada je pritisak usmeren na osnovne životne potrebe gradjana namernom obustavom distribucije vode, bez ikakvog obrazloženja, severnoj Kosovskoj Mitrovici i Zvečanu“.\n„Takvim potezom albanska strana jasno iskazuje nameru da izazove humanitarnu krizu na području ovih opština. Napominjemo da su u svom funkcionisanju ugrožene zdravstvene institucije, obdaništa, škole, studentski centar kao i domaćinstva. Ovim političkim pritiscima naši gradjani postaju mete i taoci nerazumne odluke koja je nedopustiva za jedno savremeno društvo“, naveli su u opštini.\nOni su apelovali na zvanični Beograd da u dijalogu sa albanskom stranom, medjunarodnom zajednicom i svim ostalim kompetentnim i relevantnim institucijama preduzme mere i reši pitanje vodosnabdevanja.


Sačuvajmo Topovske šupe\nKonferencija za štampu o inicijativi za očuvanje Topovskih šupa\nCentar za primenjenu istoriju održao je 28. oktobra 2019. konferenciju za štampu povodom pokretanja inicijative za očuvanje nekadašnjeg logora Topovske šupe. Na konferenciji su govorili direktor Centra za primenjenu istoriju, Milovan Pisarri, predstavnik Jevrejske opštine Beograd, Brana Popović i predstavnik Nacionalnog saveta romske manjine, Zlatomir Jovanović. Konferenciju je moderirala novinarka Gordana Nešović.\nLogor Topovske šupe bio je jedan od prvih logora u Evropi za Jevreje i Rome, kroz koji je između avgusta i novembra 1941. godine prošlo oko 5000 Jevreja i 1500 Roma koji su svi, sem retkih izuzetaka, ubijeni u masovnim streljanima na stratištima oko Beograda. Danas je lokacija bivšeg logora Topovske šupe zaboravljena, zapuštena i postoji velika opasnost da zgrade, koje su bile sastavni deo logora, budu uništene zbog najavljene izgradnje tržnog centra.\nInicijativa za očuvanje Topovskih šupa deo je projekta „Mapiranje Holokausta – očuvanje logora Topovske šupe“, koji podržava Međunarodna alijansa za sećanje na Holokaust, Claims conference, Savez jevrejskih opština Srbije i Ambasada Savezne Republike Nemačke u Beogradu. Projekat vodi Centar za primenjenu istoriju u partnerstvu sa nemačkom organizacijom Culture and more.\nViše o projektu i inicijativi za očuvanje Topovskih šupa\nIzveštaj dnevnog lista Danas sa konferencije


Ko kaže da trofej u Kupu nije važan? Pogotovo Partizanu ili Radničkom... Sada je ulog mnogo veći! - Sportske.net\nKo kaže da trofej u Kupu nije važan? Pogotovo Partizanu ili Radničkom... Sada je ulog mnogo veći!\nDva dana je ostalo do revanš mečeva polufinala Kupa Srbije, ali ovaj trofej, zavisno od toga ko ga osvoji, mogao bi da ima dvostruku vrednost.\nPartizan zove u ''Hram fudbala''!Krstajić u intervjuu za sajt FIFA objasnio svoju trenersku filozofiju!Četvorica Srba među 40 najboljih "skakača" sveta, dvojicu i ne poznajete, samo jedan igra kod Krstajića!Krstajić gledao Ajntraht i Benfiku, ko pršti od samopouzdanja i kakva je situacija sa Svilarom?FSS požurio da čestita Dući i Ajaksu\nUtisak je da je Crvena zvezda već jednom nogom u finalu posle ubedljive pobede nad ekipom Mladosti iz Lučana (4:1) u prvom meču na ''Marakani'', a mnogo zanimljivije biće u sredu u Nišu, kada će Radnički pokušati da nadoknadi gol prednosti koju Partizan donosi iz prvog meča u Humskoj (1:0).\nDuel Radničkog i Partizana neće imati značaj samo zbog plasmana u finale, već i zbog mogućnosti da pobednik ovog duela eventualno preskoči prvo kolo kvalifikacija za Ligu Evrope!\nSistem takmičenja u kvalifikacijama za Ligu Evrope je takav da u prvo kolo kvalifikacija idu osvajači nacionalnih Kupova iz zemalja rangiranih od 25. do 49. mesta na UEFA rang listi.\nS obzirom da je Srbija na najnovijoj listi bolje plasirana, njen osvajač Kupa bi trebalo da u kvalifikacijama za LE startuje od drugog kola!\nAli, samo ako to ne bude Crvena zvezda koja je već osvojila titulu prvaka Srbije, jer se pomenuta mogućnost neće odnositi na ekipu koja bi kao finalista Kupa otišla u kvalifikacije za LE.\nDakle, ako Partizan ili Radnički, pa i Mladost koja za to ima ubedljivo najmanje šanse, osvoji Kup, automatski će se plasirati u drugo kolo kvalifikacija za Ligu Evrope i imaće duži odmor tokom leta, odnosno više vremena za pripreme do izlaska na evropsku scenu.\nKo sutra bude poražen u Nišu, moraće, uz Čukarički, da startuje već od prvog kola kvalifikacija za LE, a pobedniku ostaje da se nada i pobedi u finalu.\nPrvo kolo kvalifikacija za Ligu Evrope počinje 11. jula, a drugo kolo dve nedelje kasnije, 25. jula.


Јezero u Istočnom Novom Sarajevu postaje rekreaciona zona - Akta.ba\n10.07.2019. 12:38 / Izvor: SRNA\nЈezero u Istočnom Novom Sarajevu, koje je donedavno imalo izgled skoro netaknute prirode, biće uređeno i predstavljaće rekreacionu zonu Regulacionog plana Centar 3 ove lokalne zajednice.\nNačelnik opštine Istočno Novo Sarajevo Ljubiša Ćosić izjavio je da ove sedmice počinje aktivnosti s ciljem uređenja jezera na području ove lokalne zajednice, za šta su obezbijeđena inicijalna sredstva od 200.000 KM.\nĆosić je rekao da je ovim regulacionim planom predviđeno jezero i da će ono tu definitivno i ostati, bez obzira na stambeno-poslovnu izgradnju.\nOve sedmice počeće postepeno isušivanje, kako bi se utvrdilo da li ima prirodnog dotoka vode, ili će biti pravljeno vještačko jezero.\n"Ove aktivnosti radimo zajedno sa investitorima koji grade na ovom području, komunalnim preuzećima `Rad` i `Vodovod i kanalizacija` i biće angažovana njihova mehanizacija. U budžetu je planirano 100.000 KM, a i Grad Istočno Sarajevo nam je pomogao sa 100.000 KM. Očekujemo da se za nekih pola miliona do milion KM posao završi u potpunosti", rekao je Ćosić.\n"Ukoliko se desi da utvrdimo da nema prirodnog punjenja jezera vodom, onda ćemo imati vještačko jezero, što podrazumijeva da će se na dno staviti materijal koji se zove geotekstil, zatim zaštitna folija, urediće se obalna utvrda i definisati kako će se puniti jezero", dodao je Ćosić.\n"Nakon što uredimo dno, definišemo da li je prirodno ili vještačko, tu vodenu površinu ćemo urediti sa pješakom stazom okolo, gdje su predviđena i dva sportska igrališta i prirodni amfiteatar", istakao je Ćosić.\n"I ovdje smo aplicirali prema Vladi Republike Srpske za sredstva za izgradnju ove škole, za koju nam okvirno treba pet miliona KM sa svim pripadajućim sadržajima. Sa izgradnjom novog parka, uređenjem jezera i onim što se radi na Tvrdimićima znatno ćemo podići svoj kapacitet u dijelu turističkih usluga i postati atraktivniji kako za naše stanovnike, tako i za one koji dolaze u posjetu ovoj opštini", rekao je Ćosić.\nĆosić je napomenuo da je prošle sedmice objavljen javni poziv za realizaciju prve faze izgradnje novog parka u okviru regulacionog plana "Centar dva", u vrijednosti 365.000 KM, a obuhvata izgradnju fudbalskog igrališta sa vještačkom travom i tribinama, igrališta za basket, igrališta za odbojku na pijesku, dva mini-igrališta sa spravama za najmlađe i fontanom i popločanim prostorom oko nje.\nEgipćanin u BiH planira graditi zabavni park sličan Disneylandu


Ostale vesti, 27.02.2012, 00:28 AM\nMala je verovatnoća da vam je promaklo obaveštenje na početnoj Google-ovoj stranici u kojem se najavljuju promene u politici privatnosti. Veća je verovatnoća da ste to obaveštenje ignorisali baš kao i email obaveštenje iste sadržine. Možda ipak treba da vas zanima šta je ono na šta ste pristali?\nJoš nekoliko dana nas deli od 1. marta kada će Google početi da primenjuje novu politiku privatnosti. Nova politika privatnosti odnosi se na sve podatke koje je Google do sada prikupio o vama kao i na one koje će prikupljati ubuduće. Promene u politici privatnosti čija je primena najavljena počev od 1. marta znače da će Google vašu Google veb istoriju koja obuhvata ne samo vašu pretragu već i sajtove koje ste posećivali objediniti sa podacima koje je prikupio sa drugih servisa kompanije koje koristite, kao što su Gmail, Google+ i drugi.\nZašto bi to trebalo da se tiče vas? Zbog toga što će na ovaj način Google imati u svojim rukama vaš kompletni profil. Tako objedinjeni podaci mogu otkriti mnogo toga o vama, upozorava Electronic Frontier Foundation (EFF), organizacija koja se bavi zaštitom prava korisnika u digitalnom svetu. Između ostalog, takvi podaci mogu otkriti vašu lokaciju, interesovanja, uzrast, seksualnu orijentaciju, versko opredeljenje, zdravstvene probleme i drugo.\nAko vas to ne brine previše, zapitajte se da li biste želeli da potpuni stranac zna tako mnogo o vama. Zašto bi sa Google-om bilo drugačije?\nAko je odgovor negativan, onda je rešenje za vas da isključite opciju beležanja veb istorije i obrišete dosadašnju istoriju pretrage i posete sajtovima.\nEvo kako to možete uraditi:\nIdite na https://www.google.com/history (na ovom mestu pogledajte kako Google brižljivo vodi evidenciju o vašim veb aktivnostima)\nKliknite na "remove all Web History."\nKliknite na "ok."\nOvim ćete samo privremeno zaustaviti beleženje veb istorije. Postupak je reverzibilan, pa ukoliko se predomislite, možete ponovo uključiti ovu opciju.\nImajte na umu da isključivanje veb istorije iz Google naloga neće onemogućiti Google da tokom pretraživanja interneta prikuplja podatke o vama. Da biste onemogućili Google u ovome potrebno je da potpuno blokirate Google kolačiće. Ipak, prednost isključivanja veb istorije su da Google neće moći da koristi vaše podatke za ciljane reklame. Nakon 18 meseci, sa isključenom veb istorijom, vaši podaci će biti delimično anonimni.\nJedino što će vam možda nedostajati za slučaj da se odlučite da isključite veb istoriju su Google-ovi predlozi prilikom pretrage zasnovani na vašim prethodnim pretragama.


6 banjalučkih kafića sa zanimljivim enterijerom – Page 5 of 6 – Kućica\nVlasnik ove kafeterije proveo je mnogo godina radeći na prekookeanskim i riječnim brodovima i tokom tog perioda posjetio je mnoge svjetske gradove i zanatske pržionice kafe kao i coffee shop-ove zanimljivog dizajna. Ovaj prvi banjalučki specialty coffee shop otvoren je sa idejom da svaki detalj enterijera priča svoju priča i prostor je zamišljen tako da promoviše kvalitet, zdravije alternative i trendove u modernom ugostiteljstvu.\nCijeli prostor ispunjen je sa prirodnim materijalima i originalnošću. Goste pogotovo oduševljava dizajn kupatila, foteljica koja se nalazi u izlogu, luster kreiran od polupanog posuđa, dekoracija od papira u obliku slona, asimetrična drvena polica, vinska polica, dizajn sanka i još mnogo neobičnih detalja.\nU toku su finalni radovi na prednjoj i zadnjoj ljetnoj bašti koje su uređene sa prirodnim materijalima i u istom duhu kao i enterijer. Ljetna bašta koja se nalazi u pozadini lokala biće sve više prilagođena najmlađim gostima.


Toplana priprema nove račune, direktor poriče poskupljenje | Glas Banja Luke - Nezavisni online magazin\nToplana priprema nove račune, direktor poriče poskupljenje\nBANJALUKA, 03. decembra – Odbornici Skupštine grada Banjaluka usvojili su juče odluku o opštim uslovima za isporuku toplotne energije, kojom su utvrđeni uslovi i način distribucije toplotne energije, kao i upravljanje distributivnim sistemom.\n„Svrha odluke je da se sistem zaštiti, ali i da sistem mora da garantuje pružanje usluga na kvalitetnijem nivou građanima koji koriste usluge tog sistema”, rekao je gradonačelnik Banjaluke Slobodan Gavranović.\nOn je novinarima u pauzi sjednice Skupštine grada rekao da će „Toplana” utvrditi tarifni sistem za obračun isporučene toplotne energije, koji će predložiti gradskoj skupštini na verifikovanje, objavila je SRNA.\n„Tada ćemo znati da li će biti povećanja cijene i o tome će odlučivati Skupština grada”, rekao je Gavranović i naglasio da se cijena grijanja ne može promijeniti bez saglasnosti Skupštine grada.\nDirektor „Toplane” Mićo Milovanović rekao je novinarima da se odlukom o opštim uslovima za isporuku toplotne energije implementira savremeni sistem obračuna toplotne energije.\nNovi sistem obračuna toplotne energije nije prihvatljiv za opoziciju u Skupštini grada. Tako odbornik PDP-a Zoran Talić kaže da se njime stvara jasan okvir za buduće poskupljene cijene grijanja u Banjaluci, dok je odbornik SDS-a Đorđe Umićević „Toplanu” poredio sa „Titanikom”, ističući da ova odluka ne rješava ništa.\nPosljednjih dana u javnosti dosta polemike je izazvala Odluka o opštim uslovima za isporuku toplotne energije po kojoj oni građani koji su otkazali usluge “Toplane”, navodno, treba da plaćaju za dio grijanja putem cijevi koje im prolaze kroz stanove. Tu odluku juče je usvojila Skupština grada, a kako je kazao Slobodan Gavranović, gradonačelnik Banjaluke, Banjalučani koji su otkazali usluge “Toplane” i promijenili način zagrijavanja prostorija neće morati plaćati nikakvu nadoknadu ili paušal za toplotnu energiju.\nPrethodni članakZeleni vir traži otcjepljenje od Vrbanje\nNaredni članakMještani uporno traže gradnju trotoara


I Požarevačke turističke agencije uzele učešče u protestu, da li će Vlada čuti njihov apel? - Boom93\nI Požarevačke turističke agencije uzele učešče u protestu, da li će Vlada čuti njihov apel?\nPredstavnici većeg broja Turističkih agencija iz cele Srbije odazvali su se pozivu Nacionalne asocijacije turističkih agencija Srbije (YUTA) i uzeli učešće u protestu pod nazivom „Deset minuta za spas turizma“. Protest je organizovan u Beogradu, Nišu, Novom Sadu I Kragujevcu a učešće u protestu su uzeli i predstavnici Požarevačkih turističkih agencija.\nBoom93 /protest turistickih radnika\nProtest ima za cilj da pokaže da se zaposleni nalaze u teškoj ekonomskoj situaciji i da zbog epidemije korona virusa već mesecima ne ostvaruju nikakve prihode.\nBoom93/ protest turističkih radnika\nTuristički radnici i zaposleni u javnom prevozu zatražili su i nefinansijsku pomoć koja bi se ogledala u izmenama određenih podzakonskih i zakonskih akata koji bi u ograničenom vremenskom periodu omogućili lakši rad u tim sektorima.\nApel za pomoć, prema rečima turističkih radnika, ostao je bez odgovora predsednika Srbije Vlade Srbije, Ministarstva trgovine i turizma iako je potpuno izvesno da će za opravak sektora turizma biti potrebno duže vreme.\nProtest „Deset minuta za spas turizma“organizovan je u isto vreme u Nišu, u Beogradu, Novom Sadu i Kragujevcu.\nOznakeBeograd covid korona virus Požarevac protest Srbija Turističke agencije Turizam\nSindikat: Bez dogovora o povećanju minimalne cene rada


Prezentirane aktivnosti Udruženja ovlaštenih prodajno-servisnih centara novih motornih vozila - Privredna štampa\nUdruženje ovlaštenih prodajno-servisnih centara novih motornih vozila, osnovano pri Privrednoj komori Federacije BiH, održalo je juče sastanak u prostorijama Kantonalne privredne komore Tuzla.\nPodršku radu Udruženja dali su prisutni ministar trgovine, turizma i saobraćaja TK Mirsad Gluhić sa savjetnicom Dželminom Huremović i šef kabineta ministra unutrašnjih poslova TK Nedžad Konjić. Prisustvovali su članovi Udruženja i predstavnici P/GKFBiH i KPKT.\nOvo Udruženje okuplja uvoznike i dilere novih motornih vozila, koji posluju po pravilima fer tržišne utakmice, redovne su platiše obaveza prema državi i zapošljavaju veliki broj radnika. Sastanak je održan sa ciljem da se prezentiraju dosadašnje aktivnosti, predstave ciljevi i da se sa prisutnim predstavnicima ministarstava pokušaju iznaći načini za rješavanje problema ovog sektora u Tuzlanskom kantonu, te pokrenu inicijative za izmjene zakonskih i podzakonskih akata koje bi dovele do smanjenja nivoa sive ekonomije, efikasnije administracije i samim tim, boljeg rada sektora.\nRealizacijom postavljenih ciljeva Udruženja bilo bi manje nesreća na cestama, manje zagađenja i zdravija životna okolina, više novca u budžetu BiH, te bili ispunjeni uslovi za prijem u EU (smanjenje C02 emisija).\nP/GKFBiHUdruženje ovlaštenih prodajno-servisnih centara novih motornih vozila\nPorezna uprava FBiH – Za 11 mjeseci naplaćeno 3.975.269.547 KM prihoda\nPorezna uprava Federacije Bosne i Hercegovine za 11 mjeseci 2016. godine naplatila je prihoda u iznosu 3.975.269.547 KM, što…\nIz BiH otišlo dva miliona ljudi\nViše od dva miliona ljudi iz BiH rasuto je širom svijeta. Ovo je podatak Ministarstva za ljudska prava i izbjeglice…\nNa ovosedmičnom trgovanju na Banjalučkoj berzi ostvaren je promet od 22.781.350,03 KM, kroz 282 transakcija. Na aukciji trezorskih zapisa…\nOkrugli sto o izmjenama Zakona o cestovnom prijevozu na području TK\nMinistarstvo trgovine, turizma i saobraćaja TK juče je u Tuzli organiziralo okrugli sto radi provođenja što kvalitetnije javne rasprave vezane…\nSarajevska berza: Dodijeljena priznanja najuspješnijim brokerskim kućama


"Sraman i kukavički napad na našu mladost na KiM" - BIGportal.ba\n4 Oktobra, 2020 4 Oktobra, 2020 0243\nDirektor Kancelarije za KiM Marko Đurić zahteva da se hitno identifikuju i uhapse osobe koje su sinoć pucale na srpsku decu u Donjoj Brnjici kod Prištine.\nU saopštenju koje je Kancelarija dostavila medijima Đurić ocenuje incident kao sraman i kukavički napad na “našu mladost na Kosovu i Metohiji”, te poručuje da mora biti rasvetljen kao apsolutni prioritet.\nJedan od napadača je ispalio metak u blizini dece i doveo u opasnost ljudske živote, i prema takvima ne može i ne sme biti milosti, kaže Đurić.\n“Bezbednost dece, koje god nacionalnosti ona bila, mora biti stvar opšteg konsenzusa i minimalne saglasanosti, jer kako možemo da radimo na pomirenju i stvaranju stabilnog i bezbednog okruženja na Kosovu i Metohiji dok postoje ljudi koji smatraju da mogu nekažnjeno da deci prete pištoljima”, naveo je Đurić.\nNe ulazeći u okolnosti pod kojima se “divljački napad” dogodio, Đurić podseća da su srpska deca ubijana i ranjavana na Kosovu i Metohiji u napadima terorista i da zato incidenti ove vrste mogu imati nesagledive posledice i izazvati nekontrolisane reakcije.\nKako je naveo, postoje snimci napada, zbog čega smatra da ne može biti nikakvog opravdanja za sporost ili nereagovanje policije.\nTRAŽIO MI JE BROJ, a sada se ne javlja! Naučnici izračunali TAČNO VRIJEME kada će se javiti


Procedure za tranzit robe smanjiće se 50, a troškovi 20 odsto - CdM\nPrivredna komora (ilustracija)\nCrna Gora će do kraja 2022. godine otkloniti uska grla u prekograničnom prometu robe koje utiču na njenu konkurentnost, i na taj način smanjiti vrijeme potrebno za sprovođenje procedura za uvoz, izvoz i tranzit robe za najmanje 50, a troškove za 20 odsto. Privatni i javni sektor treba da rade zajedno kako bi promovisali i jačali regionalne trgovinske integracije i identifikovali najbolje načine za uklanjanje izazova koji poskupljuju prekogranični promet roba. To je poručeno na konferenciji „Trgovinskim olakšicama u CEFTA regionu ka zajedničkom EU tržištu” koju je Privredna komora organizovala u saradnji sa Evropskom komisijom i Vladom Crne Gore.\nSkup je, kako navode iz Privredne komore, organizovan u okviru Single Market Foruma 2017/2018, kojim se širom Evrope razmatra stanje jedinstvenog tržišta, napredak u transponovanju i primjeni evropskih direktiva i razmjenjuje najbolja praksa.\n“Cilj konferencije je bio da ukaže na značaj unapređenja ekonomskih odnosa u regionu, posebno u dijelu pojednostavljivanja i harmonizacije dokumenata i procedura na graničnim prelazima. Transparentne i jednostavne procedure u funkciji su unapređenja efikasnosti graničnih službi, što rezultira benefitima za privatni sektor u vidu uštede vremena i smanjenja troškova”, dodaju oni.\nNa skupu su, kako ističu, prezentovane obaveze koje su propisane Sporazumom o trgovinskim olakšicama STO, Dodatnim protokolom pet uz CEFTA 2006, kao i one iz procesa EU integracija.\n“Iskazano je očekivanje da će implementacija mjera trgovinskih olakšica značajno smanjiti netarifne barijere, te da će doprinijeti intraregionalnom povezivanju privrednika. Njihovom punom primjenom troškovi trgovine će biti smanjeni za 14,3 odsto , što je veća ušteda nego kada bi se carinske stope između članica STO potpuno ukinule. U konačnom, rezultat bi trebalo da se ogleda u poboljšanju konkurentnosti i efikasnosti, kako privatnog, tako i javnog sektora, što znači i poboljšanje ukupnog kvaliteta života”, navode iz Privredne komore.\nPrepoznajući potrebu olakšanja trgovine, odnosno prometa roba preko granica, potpisnice sporazuma CEFTA 2006 su 26. maja 2017. godine usvojile Dodatni Protokol 5.\nNjegova primjena znači da će odredbe Sporazuma o trgovinskim olakšicama biti obavezujuće i za one potpisnice CEFTA koje još nijesu članice Svjetske trgovinske organizacije.\n“Privatni sektor kao ključne prepoznaje realizaciju sljedećih ciljeva: omogućavanje jednostavnog pristupa informacijama, skraćenje vremena carinjenja, harmonizaciju podataka i implementaciju bespapirne obrade podataka, analizu naknada u cilju smanjenja njihovog broja i vrsta, povećanje efektivnosti i efikasnosti graničnih kontrola, te proširenje saradnje među graničnim organima”, kaže se u saopštenju.\nNa konferenciji je, kako ističu, ocijenjeno da, uzimajući u obzir realne mogućnosti i resurse koji su na raspolaganju, potrebno je uložiti dodatne napore na unapređenju kapaciteta, kako infrastrukturnih, tako i administrativnih. Implementacija Protokola pet, zahtijeva koordiniranu akciju svih CEFTA strana posebno u dijelu automatizacije, razmjene podataka i harmonizacije propisa, procedura i dokumentacije.\n“Potrebno je djelovati u pravcu daljeg pojednostavljenja i integrisanog nadzora nad lancima snadbijevanja, uključujući jačanje saradnje i koordinacije nadležnih državnih organa, zajednički pristup analizi rizika, s ciljem postizanja balansa između olakšanja legitimne trgovine i potrebe da se osuguraju javno zdravlje i bezbjednost. Privatni sektor treba da djeluje proaktivno kada je u pitanju upotreba pojednostavljenih postupaka i sticanje statusa ovlašćenog privrednog subjekta, kroz ispunjavanje zahtijevanih standarda i kontinuirano unapređivanje poslovanja”, navode oni.\nPredsjednik Komore Golubović je istakao da pridruživanje Evropskoj uniji i integracija u multilateralne i regionalne trgovinske tokove predstavljaju nacionalne strateške ciljeve, pa Crna Gora svoju trgovinsku politiku kreira i definiše u skladu sa pravilima medunarodnog trgovinskog sistema. Važan segment ovog sistema predstavljaju Sporazum o trgovinskim olakšicama i Protokol 5 CEFTA Sporazuma.\n“Smatramo da će pravni okvir uspostavljen navedenim sporazumima uticati na smanjenje troškova poslovanja, što kraće zadržavanje roba na granici, efikasniji rad organa nadležnih za prekogranično kretanje robe, a sve u cilju postizanja osnovnog cilja kome teži poslovna zajednica: stvaranju transparentnog, pouzdanog i predvidivog okruženja”, rekao je Golubović.\nOn je dodao da privredne komore zemalja regiona još od 2007. godine, kroz Stalni Forum privrednih komora CEFTA potpisnica, sarađuju sa nadležnim institucijama na usvajanju i implementaciji rješenja koja su od značaja za poslovnu zajednicu.\nPrema riječima ministarke Sekulić, namjera crnogorske i vlada okruženja je da imaju ubrzanu trgovinu, odnosno da smanje vrijeme i troškove koji nastaju putovanjem robe između država pa je dosta toga urađeno na pojednostavljenju procedura.\nOna smatra da će pojednostavljenje procedura uvoza i izvoza imati najveći uticaj na mala i srednja preduzeća.\n“Svjetski ekonomski forum predviđa da će primjena ovog sporazuma usloviti porast učešća malih i srednjih preduzeća u prekograničnoj trgovini za 60 odsto do 80 odsto. Sniženje troškova treba da dovede do diverzifikacije izvoza po zemljama i proizvodima, kako zbog jeftinijeg uvoza i izvoza na ostala tržišta i poveća konkurentnost naših preduzeća”, rekla je Sekulić.\nTagoviCEFTA Crna Gora Dragica Sekulić Privredna komora roba Vlastimir Golubović


"Klinac" piše istoriju – Dončić najmlađi MVP Evrolige\nB92\t19.05.2018 23:33\nLuka Dončić, košarkaš Real Madrida, proglašen je za najkorisnijeg igrača ove sezone u Evroligi.\nDončić je na ceremoniji u Beogradu dobio nagradu i tako ispisao nove stranice istorije evropske košarke, postavši najmlađi MVP u istoriji takmičenja.\nSa samo 19 godina Slovenac je krenuo stopama Bogdana Bogdanovića, a fantastičnu godinu moći će da kompletira u nedelju uveče, kada sa 'Kraljevskim klubom' igra finale protiv Fenerbahčea.\nNa svečanosti u Palati Srbija, u prisustvu velikog broja zvanica, aktivnih i bivših igrača, trenera i ranijih osvajača tog priznanja, Dončić je dobio prestižni trofej iz ruku dvostrukog MVP-a, Tea Papalukasa. Nagradu "Rising star" prethodno mu je dodelio Dušan Ivković o kojem je imao samo reči hvale.\n"Posebno je što sam dobrio nagradu od njega. On je jedan od najboljih trenera svih vremena", rekao je Luka.\n"Hvala svim navijačima i trenerima, kao i svima koji su me podržavali. Ključ je u tome da se zabavljate na terenu i da naporno radite", rekao je najbolji igrač Evrolige koji je na 32 odigrane utakmice postizao po 16,1 poen, uz prosečan indeks korisnosti 21,7.\nOn je laureat i za "Zvezdu u usponu", a dobitnik nagrade "Alfonso Ford" (najbolji strelac) je Aleksej Šved, koji je takođe došao u Beograd i ušao na ceremoniju u društvu Andreja Vatutina, izvršnog direktora CSKA.\nSlovenac Matjaž Smodiš uručio je nagradu za najboljeg defanzivca centru CSKA Kajlu Hajnsu, a centar Fenerbahčea Jan Veseli izveo je najbolji potez (zakucavanje) ove sezone.\nNajbolju petorku Evrolige čine Nik Kalates (Panatinaikos), Nando De Kolo (CSKA), Luka Dončić, Tornike Šengelija (Baskonija) i Jan Veseli (Fenerbahče).\nU finalu Fajnal fora Evrolige u nedelju od 20 časova igraju Fenerbahče i Real Madrid. U 17 časova počinje utakmica za treće mesto izmedju CSKA i Žalgirisa.\n2004/05 Toni Parker (Makabi)\n2005/06 Toni Parker (Makabi)\n2013/14 Serhio Rodriges (Real Madrid)


Izjava o zabrani korišćenja podataka na društvenim mrežama nema efekta | SHARE FoundationSHARE Foundation\nNa Instagramu se prethodnih dana dele objave u kojima korisnici toj kompaniji i povezanim organizacijama „ne dozvoljavaju“ korišćenje njihovih fotografija, podataka, poruka ili objava. Navodno, davanjem takve izjave Instagramu je zabranjeno da distribuira i kopira sadržaje ili preduzima bilo kakve postupke protiv korisnika na osnovu sadržaja profila, pozivajući se na „Rimski statut“. Istom objavom se korisnici podstiču da je podele kako bi to uradili pre promene politike privatnosti Instagrama. Želimo da pojasnimo da ne počinju da se primenjuju nikakva nova pravila koja zahtevaju izjave povlačenja pristanka, kao i da su sva pitanja u vezi sa profilima korisnika i obradom podataka uređena Uslovima korišćenja Instagrama i Politikom podataka o ličnosti, što korisnici moraju da prihvate ukoliko žele da kreiraju profil i koriste tu društvenu mrežu. Objavljivanje ovakvih i sličnih tekstova na platformama društvenih mreža nema nikakvu pravnu snagu i ne predstavlja način da se kompanijama poput Instagrama ili Fejsbuka onemogući obrada fotografija i drugih podataka o ličnosti prikupljenih od korisnika, a da se nastavi sa korišćenjem profila.\nU vezi sa tim, u Srbiji počinje primena novog Zakona o zaštiti podataka o ličnosti, koji u obzir uzima savremene tehnološke izazove po privatnost građana, naročito u vezi sa korišćenjem podataka o ličnosti kao ključnog resursa digitalne ekonomije. Pored drugih brojnih novina, propisano je da se i na kompanije van Srbije koje nude robu i usluge građanima Srbije i stiču profit na osnovu njihovih podataka primenjuju odredbe zakona, a naročito da takve kompanije treba da odrede predstavnike u Srbiji koji će se baviti pitanjima zaštite podataka. SHARE Fondacije je tim povodom pozvala 20 poznatih svetskih kompanija da odrede predstavnike u Srbiji, među kojima je Fejsbuk u čijem je vlasništvu Instagram. Sa tim u vezi smo dobili odgovor Tvitera da je započet postupak imenovanja predstavnika u Srbiji.


NIKADA JAČA IZJAVA PRVOG ČOVEKA EVROLIGE: Partizan i Zvezda su kandidati za A licencu, Srbija nam je mnogo važna | Novosti.RS\nEvroliga je otvorena za proširenje lige u doglednoj budućnosti, ali isto tako i za dodeljivanje novih višegodišnjih A licenci za klubove.\nDaleko najvažnija informacija za košarkašku Srbiju jeste izjava Đordija Bertomeua da su dva najveća kluba - Crvena zvezda i Partizan, legitimni kandidati za A licencu.\n- Ne mogu da otkrijem imena, ima dosta timova širom Evrope koji žele da igraju Evroligu, lista je poduža, što govori o tome da je takmičenje uspešno. Moramo da gledamo tržište po tržište i da tražimo klubove koji mogu da rade samostalno i odgovore svim zahtevima takmičenja koji su veliki. I biće još zahtevniji kako vreme bude prolazilo. Partizan i Crvena zvezda su kandidati, kao i Budućnost, ali imamo i klubove u Italiji, Španiji, Rusiji, koji mogu da budu kandidati (za A licencu). Za mene je jako važan koncept Evrokupa, jer imamo s nekim klubovima imamo mogućnost da radimo godinama unazad, zbog čega nam je mnogo lakše da razmišljamo o njima kao kandidatima –Bertomeu.\n- Moramo da idemo korak po korak. Sada je najvažnije da vidimo možemo li da uključimo timove poput Asvela i Bajerna. Nama je Bajern od izuzetnog značaja jer je u pitanju globalno jedan od najvećih brendova, zato je Bajern za nas prioritet. Najlakše je nekog samo pozvati u takmičenje, mi kao vlasnici lige želimo da ukažemo na sve obaveze i odgovornosti koje nosi poziv, šta možemo da ponudimo – podvlači čelni čovek Evrolige.\n- Kada budemo to završili, sledeći korak je da privučemo klubove sa sličnim bazama u zemljama koje su nam važne. Tu mislim i na Nemačku koja nam je važna zemlja, ove godine igraće se F4 u Kelnu, u razgovorima smo s Albom iz Berlina oko dublje saradnje. Na duže staze Evroliga će biti otvorena za priključivanje drugih timova, da pojačamo pul klubova koji će imati dugoročne ugovore u takmičenju. Sada ih imamo jedanaest, cilj je da do kraja sezone imamo trinaest, a u narednim godinama još više. Pre dva leta dogovorili smo se da imamo pun spisak učesnika u Evroligi, bez obzira na plasman u domaćim takmičenjima, da imamo punu slobodu da pozovemo koga mi želimo gde gledamo naš interes, to je ono što želimo. Za Nemačku i Francusku je već završeno, ali tu imamo Srbiju ili zemlje koje su nam važne zbog promocije košarke i imaće svoje klubove u takmičenju – dodaje Bertomeu.\n- Za nas je Evrokup je izuzetno važan, jer daje direktan plasman u Evroligu. U budućnosti će takmičenje biti sastavljeno od najjačih klubova tog ranga, jer potencijalna buduća licenca doći će upravo kroz Evrokup, gde ćemo pokušati da pomognemo klubovima da podignu nivo i postanu ranga Evrolige – zaključuje predsednik Evrolige.\nĐordi Bertomeu Evroliga košarka A licenca Evrolige\nMa sigurno, posebno tzv CZ, klub od juce.\nKoliko godina je potrebno?♀Pa mozda u iducem veku dodju na red i Partizan i Zvezda?♀?


*Pokušajte da postepeno "rastežete" period između dva noćna hranjenja tako što ćete da dodajete pola sata svake ili svake druge noći. Umesto da skačete na prvi bebin signal, dajte joj šansu da sama ponovo zaspi. Ako nastavi da plače, pokušajte da je umirite, ali ne i da je uzmete (pomazite je, otpevajte uspavanku ili pustite muzičku igračku da svira). Ukoliko plač ne prestane u razumnom periodu (15 minuta), podignite je i probajte da je stišate na rukama, mazeći je, ljuljajući i pevajući joj. Ne palite svetlo u sobi i budite tihi. Ako sve ovo ne pomogne - nahranite je, sada ste već produžili razmak od prethodnog obroka za dobrih pola sata. Na taj način beba može narednih noći sama za toliko duže da spava. Trudite se da produžavanjem vremena između obroka noćno hranjenje svedete na jedno do uzrasta od šest meseci, kada treba i njega izbaciti.